ΑΘΛΗΤΙΚΟΙ ΨΙΘΥΡΟΙ: 3 Νοε 2015\n▼ Νοε 03 (249)\nΠοιος Πογιέτ, ο Δέλλας…!!\nΤα προβλήματα «δένουν» τις ομάδες, όχι οι προσθήκε...\nΟ ΠΑΟΚ και τα ηρεμιστικά…!!\nΓλίτωσε το "εγκεφαλικό", αλλά αγνοεί την άμυνα!!\nΑΕΚ και ΠΑΟ μαζί, όσο ο Ολυμπιακός…!!\nΈνα μεγάλο ευχαριστώ στον Κύριο Αναστασίου!!\nΠερσίδης: «Συνολική προσπάθεια όλων των Απολλωνιστ...\n«Να είναι σίγουρος ο κόσμος πως θα πάμε τον Ηρακλή...\n«Δεν περίμενε ο Ολυμπιακός να ζητήσουμε εισιτήρια…...\nΓιατί ο Αλαφούζος υποχρεώθηκε να τελειώσει τον Ανα...\nΔύσκολα με Χάποελ ο Σαρικόπουλος!!\nΑποχαιρέτησε ο Γρηγορίου!\nΞανά τραυματίας ο Φαλκάο!\nΣίλβα: «Η πρόκριση δεν κρίνεται αύριο»!\nΞύλο με τραυματία μεταξύ Ουκρανών και Σουηδών!!\nΑποστολίδης: «Για εμάς τους Πόντιους είναι νεκρό κ...\nΟμάρ: «Δεν έχει σημασία τι λένε»\n«Ο υπόκοσμος του ποδοσφαίρου έχει κατακλύσει και τ...\n«Ξεψαχνίζονται» οι δικαστικοί του Koriopolis!!\n«Το ΣτΕ απεφάνθη για το γήπεδο της ΑΕΚ»\nΣτο πλευρό του Κοντονή ο Φιλιππούσης!!\nΠρίφτης: «Δεν θα σημαίνει τίποτα η νίκη στο Καζάν,...\n«Ζούμε με δανεικά, μας κάνουν εξώσεις»!\nΎμνοι Βλάνταν Ίβιτς για Παούνοβιτς!!\nΗ Ξάνθη και τα προβλήματά της!!\nMVP made in Cuba!!\nΜαρκόπουλος: «Δύσκολη η αποστολή στη Ρωσία»\n«Μπλόκο» στους οπαδούς του Ηρακλή για Καραϊσκάκη!!...\nΟύτε με 100 εκατ. ευρώ ο Πογκμπά στην Μπαρτσελόνα!...\nΑνακούφιση με Χάντερ!!\nΥπέγραψε στην Λεμεσό ο Παπαδόπουλος!!\nΑτματσίδης κατά Φίλη για τη γενοκτονία των Ποντίων...\nΧάνει Κώττα ο ΠΑΟΚ!!\nΑυτός ο Κλάιφερτ είναι ίδιος ο… Κλαιφερτ!! (video)...\nΠαρέμβαση Κοντονή προς ΕΠΟ-Σούπερ Λίγκα!\nΒαριά οπλισμένοι οι Σέρβοι συλληφθέντες!!\nΤο χαρτί που μετράει το πήρε η ΑΕΚ!!\nΗ απάντηση Κλάους στον Φίλη!! (pic)\nΈτσι πάει Ρωσία ο ΠΑΟΚ!!\nΈχασε το πούλμαν της ομάδας ο Ντεπάι!!\nΒέρτζος: «Ευλογία να αγωνίζομαι στην ΑΕΛ»\nΜουρίνιο: «Θα είμαι εδώ για πολύ καιρό»\nΜην τα βλέπουμε όλα περίεργα και κανονισμένα…!!\n«Θέλουν να βρεθούν στο επίκεντρο οι Έλληνες χούλιγ...\nΤρομερός Μασάντο: «The return of the moustaki»\n«Λαβωμένη» με την ΑΕΚ η Χάποελ!!\nΒράζουν για Καλογερόπουλο στον Ατρόμητο!!\nΠληροφορίες για τα εισιτήρια του Κράσνονταρ-ΠΑΟΚ!!...\nΖήτησε εισιτήρια ο Ηρακλής, θετικός ο Ολυμπιακός!!...\nΕπιστρέφει το 2016 ο Μίτροβιτς!!\nΌχι σε πρόταση για Κάταϊ!!\nΟι 20 του ΑΠΟΕΛ για Τρίπολη!!\nΠλήγμα με Φαλκάο!!\nΈρχεται Πειραιά με τη… μουστάκα του ο Μασάντο!!\nΟ ΠΑΟΚ, το πλάνο και το... αεροπλάνο!!\nΠόποβιτς: «Τα σπορ είναι βαρετά»\nΣτα… αστέρια ο ΠΑΟΚ!!\n«Ψήνουν» Ουίλιαμς στον Ερυθρό Αστέρα!!\n«Πάμε για τη νίκη, όχι μόνο για το μηδέν»\nΈνας στους δύο επιστρέφει!!\nΟργή Μελισσανίδη για Βασιλόπουλο!\nΑνεβαίνει ο Γκοϊάν!!\nΚΑΙ Αραβίδης ΚΑΙ Τζεμπούρ!!\nΜε Ολυμπιακό η συνάντηση της FIBA!!\nΜεταγραφή πριν τον ΠΑΟΚ για Άβτοντορ!!\nΠαρελθόν ο Γρηγορίου, επαφή με Δέλλα!!\n«Σχέδιο οπαδών Παναθηναϊκού και Ντιναμό για επεισό...\nΕκδικάζεται η έφεση στην υπόθεση του Πιστόριους!!\nΑμπέντ: «Νιώθω καλύτερα τώρα…»\nΆλλο ένα και… σπίτι του!! (video)\nΒέλικο Παούνοβιτς: Προπονητής... next generation!!...\nΈφοδος αστυνομίας στη γερμανική ομοσπονδία!!\n«Σπουδαίος ο Άρης, ηφαίστειο ο κόσμος του»\nΤέλος η μπάλα για Τζέραρντ το 2016!!\nΟ Παούνοβιτς σύμβουλος σε παιχνίδι τύπου «manager»...\nΔιάψευση και ... αντεπίθεση από τον Φάμπρεγας!!\nΚαι κλάμα οι… Νεϊμαρίτσες!! (video)\n«Ο Μπερμπάτοφ καθοδηγεί τον Τούντορ»\nΑπέλυσε τον Κάτας η Χάποελ Τελ Αβίβ!!\nH (παρ’ ολίγον) μεταγραφή του Ρονάλντο στην Άρσενα...\n«Μπορούμε να προβληματίσουμε τον Ολυμπιακό»\nΠαραλίγο να… μαζέψουν τον Πικέ!! (video)\n«Μάτωσαν» τα αποδυτήρια της Χετάφε οι «μπλαουγκράν...\nΣάντσεθ: «Υποχρεωμένοι να παλέψουμε ως το τέλος»\nΤο συναίσθημα και ο εγωισμός τον έφεραν εδώ...!!\nΕίναι ή δεν είναι ο Φάμπρεγας ο «ποντικός» της Τσέ...\nΟ Στεφ Κάρι… τρολάρει!!\nΣπάει τα κοντέρ ο Αντετοκούνμπο!!\nΣτο κυνήγι των χούλιγκαν της Ντινάμο η ΕΛ.ΑΣ.!!\nΟ Ντρογκμπά δεν έχει αφήσει άνθρωπο όρθιο!! (pics/...\nΌταν ο Παούνοβιτς έπαιξε κόντρα στον Παναθηναϊκό!!...\nΑνοίγει το δρόμο για Ευρώπη ο Γκαγκάτσης!\nΕμετικό πανό για τους πρόσφυγες στην Πολωνία!!\nΤα κοινά (μεταγραφικά) γούστα Λίβερπουλ-Άρσεναλ!!\nΘεοδωρίδης: «Θα τρελάνουμε την Ευρώπη»\nΕπίθεση σε οπαδούς της Σίτι στη Σεβίλλη!! (pics)\nΠρος αποφυλάκιση ο Χένες!!\n«Από τα πιο δύσκολα παιχνίδια...»\nΣενάριο για ΕΠΟ και Κομνηνό!!\nΟ Μιχάλης Τσόχος χαμογελά με την αποθέωση του νέου τεχνικού της ΑΕΚ και στέκεται στην ομάδα που είναι δημιούργημα του Τράι. Στο Υ.Γ. απαντά στα σχόλια κάποιων αναγνωστών…\nΑμέσως μετά το τέλος του αγώνα με τον Ολυμπιακό, θυμίζω ότι είχα γράψει για το μεγάλο λάθος του Τραϊανού Δέλλα σε εκείνο το ματς και τον θρίαμβο που προσέφερε στο πιάτο του Ολυμπιακού. Θυμίζω επίσης για όσους δεν έχουν χρόνο να διαβάσουν εδώ, εκείνο το κομμάτι, ότι είχα τονίσει ότι το λάθος κοουτσάρισμα σε ένα ματς δεν αναιρεί την εξαιρετική δουλειά που έχει κάνει ο Δέλλας και ότι θα ήταν λάθος να φύγει από την ΑΕΚ…\nΤα σημειώνω αυτά για να είμαστε ξεκάθαροι, γιατί ορισμένες φορές στα σχόλια σας, τα οποία πάντα βλέπω, αλλά επιλέγω να μην σχολιάζω, γιατί είναι ο δικός σας χώρος, συχνά παραποιείται την αλήθεια. Περισσότερο όμως για αυτό στο Υ.Γ.\nΗ συνταγή του Δέλλα…\nΕπιστρέφω στην ΑΕΚ και την εικόνα της στο ντέρμπι με τον Παναθηναϊκό. Και σε αυτό το ματς, όπως και στην πεντάρα με τον Ηρακλή και στη νίκη στην Ξάνθη για το Κύπελλο, είτε ο Μανωλάς στα δύο πρώτα, είτε ο Πογιέτ στο ντέρμπι πορεύτηκαν με την συνταγή Δέλλα. Ούτε σύστημα άλλαξαν, ούτε λογική, ούτε σχεδόν πρόσωπα. Ο παικταράς Αρθο που δεν έβαζε ο Δέλλας δεν έπαιξε λεπτό, ο σούπερ Μπουονανότε έμεινε και στα τρία ματς στον πάγκο και χρησιμοποιήθηκε μόνο ως αλλαγή κ.ο.κ.\nΑλλά το αφήνω αυτό στην άκρη και έρχομαι στο κομβικό σημείο. Στην αλλαγή του Κορδέρο στο ντέρμπι. Ο Πογιέτ αποθεώθηκε για αυτή την επιλογή του, η οποία κλείδωσε το ματς. Αλήθεια είναι ότι η επιλογή να μπει ο Κορδέρο ήταν σωστή. Σωστή για να παίξει η ΑΕΚ για το 0-0! Και το πήρε, το 0-0, κόντρα στον χειρότερο Παναθηναϊκό των τελευταίων ετών.\nΟ Δέλλας δεν έχω ιδέα αν θα την είχε κάνει αυτή την αλλαγή, αλλά λέω ότι αν την έκανε και έμενε στο 0-0 το σχόλιο θα ήταν. «Επαιξε επιθετικά στο Καραϊσκάκη για να γυρίσει το ματς και στη Λεωφόρο με τον χειρότερο Παναθηναϊκό κλείστηκε πίσω για το 0-0…». Αν δε μετά τη λήξη του ματς, είχε κάνει και την δήλωση «να είχα κι’ έναν επιθετικό στο ρόστερ να κάνω μία αλλαγή…» θα του είχαν… κρεμάσει κουδούνια, πρώτα οι… φίλοι και τα media που ειδικεύονται στην ΑΕΚ και μετά όλοι οι υπόλοιποι.\nΗ ΑΕΚ του Δέλλα καλύτερη από ΠΑΟ και ΠΑΟΚ…\nΗ σημερινή ΑΕΚ είναι μία καλύτερα δουλεμένη ομάδα και από τον Παναθηναϊκό και από τον ΠΑΟΚ. Και γι’ αυτό παρά το πολύ δύσκολο πρόγραμμα στις πρώτες εννιά αγωνιστικές και με τα τρία ντέρμπι εκτός (ΠΑΟΚ, Ολυμπιακός, Παναθηναϊκός) είναι πιο πάνω από τον ΠΑΟΚ και μόλις δύο βαθμούς πίσω από τον Παναθηναϊκό που μέχρι τώρα είχε το ευκολότερο πρόγραμμα από όλους.\nΓια αυτό παρά το γεγονός ότι το συνολικό μπάτζετ του ΠΑΟΚ είναι υπερδιπλάσιο και του Παναθηναϊκού διπλάσιο, οι διαφορές τους με την ΑΕΚ δεν φαίνονται πουθενά… Θα έβαζα στοίχημα ότι η ΑΕΚ με τον Δέλλα στον πάγκο της στην κανονική διάρκεια του πρωταθλήματος θα έβγαινε δεύτερη, αλλά προφανώς δεν υπάρχει νόημα. Ο Δέλλας για τα μέτρα του ρόστερ της ΑΕΚ και όχι της φανέλας της, έφτιαξε μία πολύ ωραία ομάδα, που έχει σχέδιο, ξέρει τι θέλει στο γήπεδο και έχει γερές βάσεις. Ας του το αναγνωρίσουμε λοιπόν τώρα, όσο η ΑΕΚ είναι η δική του ΑΕΚ, διότι αύριο μεθαύριο είναι πιθανό να είναι μία άλλη ομάδα.\nΕίναι καλή επιλογή ο Πογιέτ!\nΠροσοχή όμως για να μην παρεξηγηθώ. Αυτό δεν σημαίνει ότι υποστηρίζω ότι ο προπονητής Πογιέτ δεν είναι καλός, ή ότι είναι χειρότερος του Δέλλα. Λέω ότι η ξενομανία στην Ελλάδα είναι κάτι πρωτοφανές…\nΟ Πογιέτ εδώ είμαστε και θα βλέπουμε πως θα δουλέψει. Είναι ένας ικανός άνθρωπος, που στην Μπράιτον έκανε εξαιρετική δουλειά και κακώς απολύθηκε (αλά Δέλλας) και στην Σάντερλαντ έκανε ένα τρομερό πρώτο εξάμηνο που έμοιαζε με θαύμα, αλλά μπερδεύτηκε αρκετά την επόμενη σεζόν. Και εκεί πάντως πάλι κακώς έφυγε αφού θα έπρεπε να του δοθεί περισσότερος χρόνος. Η δική του Σάντερλαντ δεν έχει καμία σχέση με την σημερινή πολύ χειρότερη…\nΚαι επειδή λόγω του ΟΤΕ TV και των μεταδόσεων μου στην Πρέμιερ Λιγκ, τον έζησα αρκετά, έχω καλή εικόνα για αυτόν. Είναι ένας προπονητής που δουλεύει πολύ, που δεν είναι δογματικός, που ψάχνει την ομάδα του, που συμμετέχει κατά την διάρκεια των αγώνων με τις αλλαγές του και τις παρεμβάσεις του στην τακτική του ματς. Παθιάζεται πολύ, έχει έντονες αντιδράσεις και στις καλές και στις κακές στιγμές της ομάδας και αυτό συνήθως αρέσει στους Ελληνες οπαδούς. Γενικά είναι ένας προπονητής που σου κινεί το ενδιαφέρον να τον μελετήσεις, να τον ψάξεις να ασχοληθείς μαζί του. Η ΑΕΚ έκανε μία καλή επιλογή που ακόμη κι’ αν δεν της βγει, δεν έχεις και πάρα πολλά να της προσάψεις. Θα έλεγα μάλιστα ότι μου κάνει εντύπωση που ήρθε στην Ελλάδα, αφού εκτιμώ ότι δεν το είχε κάψει το χαρτί του στην Πρέμιερ Λιγκ και σύντομα μπορεί να έβρισκε δουλειά εκεί και συνεπώς υπό αυτή την έννοια είναι μάλλον επιτυχία της ΑΕΚ που τον έκλεισε…\nΥ.Γ. Στο κείμενο μου για τον Παναθηναϊκό και τον Αναστασίου, αρκετοί με κατηγορούσατε ότι όλα αυτά έπρεπε να τα γράφω το καλοκαίρι, τότε που έλεγα τον Εσιέν παικτάρα και τον Αναστασίου προπονηταρά. Για να μην ξεχνιόμαστε λοιπόν, το καλοκαίρι έγραφα…\nΠρώτον πριν καν πάρει ο Παναθηναϊκός τον Εσιέν, τότε που απλώς τον ήθελε, είχα γράψει κείμενο με τίτλο «Αιντε θύμα, άιντε ψώνιο». Οσο για τον Αναστασίου το καλοκαίρι το πήγαινα κι’ ένα βήμα παραπέρα. Ελεγα ότι τα έχει κάνει μούσκεμα, ότι δεν βλέπω πώς θα τα διορθώσει και ότι ακόμη κι’ αν πάρει το πρωτάθλημα δεν παύει να είναι αποτυχημένος γιατί έχει μικρύνει αφάνταστα τον Παναθηναϊκό της Ευρώπης...\nΤα προβλήματα «δένουν» τις ομάδες, όχι οι προσθήκες!!\nΟ Αρης Λαούδης γράφει για τον Παναθηναϊκό που μπορεί πράγματι να χρειάζεται έναν παίκτη στη θέση «5», αλλά αυτή τη στιγμή πράττει το σωστό, δείχνοντας σοβαρότητα και επιμονή στο πλάνο.\nΌταν αντιμετωπίζεις προβλήματα υπάρχει ο εύκολος και ο δύσκολος δρόμος. Ο εύκολος είναι αυτός που επιλέγουν αρκετοί προπονητές, της αντικατάστασης ενός παίκτη ή της ενίσχυσης με κάποιο περίσσευμα στην αγορά, περισσότερο για να βγάλουν την ευθύνη από πάνω τους και να πουν «έκανα ό,τι μπορούσα». Ο δύσκολος δρόμος είναι να το παλέψεις μέχρι εκεί που δεν πάει, ειδικά όταν έχεις κερδίσει την εμπιστοσύνη του κόσμου κι έχεις «αγοράσει» χρόνο με τις επιτυχίες σου.\nΣτη δεύτερη κατηγορία έχω την αίσθηση πως ανήκει ο Τζόρτζεβιτς, όπως ανήκε και ο Ομπράντοβιτς στην εποχή της Αυτοκρατορίας. Τότε που έκανε αλλαγές με το σταγονόμετρο και προτιμούσε που λέει ο λόγος να πετάξει στο παρκέ τον Ιτούδη, παρά να πάρει παίκτη για να αντικαταστήσει τον Ντέλκ.\nΝα’ στε σίγουροι πως ο Τζόρτζεβιτς ξέρει καλύτερα από μένα και από ‘σας το πρόβλημα με τον «αθλητικό σέντερ» που φαίνεται δια γυμνού οφθαλμού. Αλλωστε ο άνθρωπος το παραδέχτηκε στη συνέντευξη που παραχώρησε στο gazzetta.gr και τον Αντώνη Καλκαβούρα.\nΑυτό όμως που τον κάνει διαφορετικό, πιστό ενδεχομένως στις σερβικές αρχές, είναι η υπομονή και η επιμονή να στηρίξει το πλάνο, να δουλέψει την αδυναμία και να εξαντλήσει τις πιθανότητες προτού το πάρει απόφαση.\nΠροσωπικά θεωρώ πως τη δεδομένη χρονική στιγμή και χωρίς την πίεση του αποτελέσματος, η επιλογή του Παναθηναϊκού να συνεχίσει ως έχει, με τα όποια προβλήματα, είναι δείγμα σοβαρότητας, εμπιστοσύνης στην ομάδα και αυτοπεποίθησης που πρέπει να νιώθει ο προπονητής σε κάθε δύσκολη κατάσταση.\nΕίναι δείγμα πως ακόμη κι αν ξέρουμε ότι έχουμε πρόβλημα (δεδομένα υπάρχει), είμαστε αποφασισμένοι να το παλέψουμε όσο δεν πάει, προτού πάμε στην εύκολη λύση της προσθήκης. Δεν μπορεί μια ομάδα με μια θλάση κι ένα διάστρεμμα να πηγαίνει κατευθείαν σε αλλαγή στο ρόστερ, ειδικά όταν βρισκόμαστε στο ξεκίνημα της σεζόν, δεν ακολουθούν τελικοί και υπάρχει πολύς δρόμος για κουβέντα στο άμεσο μέλλον.\nΚαι μπορεί αυτή η λογική να μην αρέσει πολλές φορές στον κόσμο, ωστόσο είναι δείγμα σοβαρότητας, αλλά πάνω απ’ όλα δείγμα αρχών που έχει ο Τζόρτζεβιτς. Και συνήθως οι μεγάλες ομάδες «χτίζονται» πρώτα από τις αρχές και μετά από τις προσθήκες.\nΑπό ‘κει και πέρα, όσον αφορά στο… τσουνάμι των μικρών στον αγώνα με τον Κολοσσό, δεν ήταν τίποτα παραπάνω από το φυσιολογικό που οφείλει να κάνει ένας προπονητής που πρέπει να χωρέσει τρία καρπούζια στην ίδια μασχάλη. Προσωπικά θεωρώ πως ο Τζόρτζεβιτς δεν θα κριθεί από το πόσο χρόνο θα παίζουν οι μικροί, αλλά το πώς θα τους βελτιώσει στην πορεία του χρόνου.\nΑλλωστε, σημασία δεν έχει το πόσο παίζει κάποιος, αλλά το πώς παίζει, τι ρόλο έχει ακόμη κι όταν δεν παίζει και πόσο βελτιώνεται μέσα από τις επιτυχίες και τις αποτυχίες του. Περισσότερο απ’ όλα μ’ άρεσε η ατάκα του Τζόρτζεβιτς, μετά το ματς, πως «ο Χαραλαμπόπουλος είναι στο rotation», δείχνοντας μ’ αυτό τον τρόπο πως υπολογίζει άμεσα τον νεαρό, μέσω της διαδικασίας της ομαλούς μετάβασης.\nΚαι «ομαλή μετάβαση» δεν είναι να ξεκινάει πεντάδα ή να παίζει 30λεπτα, ούτε να μπαίνει στο παρκέ στο 35’ για να ξεκουράσει απλά και μόνο τους βασικούς. Ο Χαραλαμπόπουλος θεωρείται ενεργός και μάχιμος παίκτης της 12άδας και κάθε (καλό) δευτερόλεπτο συμμετοχής του αυξάνει πιθανότητες να παίξει περισσότερο στο επόμενο ματς. Αυτό πρέπει να είναι το κίνητρό του, όταν η διαδικασία γίνεται ομαλά...\nΥ.Γ.: Μόνο εγώ αισθάνομαι πως ο ΠΑΟΚ είναι η τελευταία ευκαιρία του Σοφοκλή Σχορτσανίτη; Δεν ξέρω κατά πόσο ταιριάζει στη φιλοσοφία και το πλάνο του Μαρκόπουλου, αλλά είμαι σίγουρος πως ταιριάζει στην αγωνιστική κατάσταση του «Σόφο» που θα έχει μια δίμηνη ευκαιρία για να επιστρέψει σε τοπ επίπεδο. Αν την πετάξει κι αυτή στα σκουπίδια, τότε ο δρόμος θα είναι χωρίς επιστροφή.\nO Δημήτρης Τσορμπατζόγλου γράφει για τα όσα έχει ζήσει ο κόσμος του ΠΑΟΚ το τελευταίο διάστημα...\nΚάπως έτσι εξηγούνται όλα με τους ΠΑΟΚτσήδες… Μία ξεχωριστή κάστα ανθρώπων που έμαθαν να ζουν με την ατυχία-αποτυχία, με την δοκιμασία που τους επιφυλάσσει η ποδοσφαιρική, η μπασκετική και η… γενική τους μοίρα. Ο κόσμος του… «μία χαρά και δέκα λύπες», που αντί να μειώνεται βέβαια, όλο και αυξάνεται εντός και εκτός Ελλάδας.\nΤις τελευταίες ημέρες γίνονται πράγματα και θαύματα. Και δεν αναφερόμαστε μόνο σε ατυχία…\nΑφού όλοι έζησαν αυτή την μοναδική στιγμή εκτέλεσης πέναλτι του Μπερμπάτοφ στο Καυταντζόγλειο (ναι του τύπου που έχει καλύτερα ποσοστά στα πέναλτι και από Μαραντόνα και από Μέσι και από Ρονάλντο) εκεί όπου όλο το σύμπαν συνωμότησε για να μην κερδίσει εύκολα ο ΠΑΟΚ, εκεί όπου το αποτέλεσμα άλλαξε ως δια μαγείας μέσα σε 45 δευτερόλεπτα και οδήγησε σε επικρίσεις κατά του προπονητή(!) του Άρνεσεν(!!) του Σαββίδη(!!) του φροντιστή, του γενικού αρχηγού ακολουθούν και αρκετά ακόμη…\nΝα πάμε στο μπάσκετ εκεί όπου: Παίζει ο ΠΑΟΚ με τον πανίσχυρο Ολυμπιακό, έχοντας ως πιο ψηλό παίκτη έναν αθλητή ισοϋψή του Όλσεν!! Και παρά τα -11 ριμπάουντ, αλλά και την μεγάλη διαφορά ποιότητας, ο ΠΑΟΚ κάνει ματσάρα, δεν κάνει λάθος με τίποτα, παίζει με τρομακτική ένταση επί 40 λεπτά, έχει άπειρες ασίστ, τον Κακαρούδη πρώτο σκόρερ και μετά από πολλές περιπέτειες, έρχεται η τελευταία φάση, όπου εκτελεί βολές ο Βασιλειάδης!\nΕκεί… και γκάλοπ να γίνει μεταξύ Πρέλεβιτς (στα καλά του) και Βασιλειάδη, με… «ποιον αισθάνεστε πιο σίγουροι σε εκτέλεση βολών» το 80% θα απαντήσει… «Βασιλειάδης». Και όμως την έχασε…\nΑφού την έχασε βέβαια, δεν υπήρχε θέμα τι θα ακολουθήσει. ΠΑΟΚ είσαι… την ξέρεις την μοίρα σου. Και στο μπάσκετ! Όπου μπορείς να χάσεις με κάθε πιθανό τρόπο, όσους πόντους είσαι μπροστά, όσα λεπτά ή δευτερόλεπτα κι’ αν απομένουν…\nΑυτό που έμεινε λοιπόν είναι να δούμε τον Κουρνέτα στο βόλεϊ να πασάρει και να… καρφώνεται στο φιλέ στο 15-14 του πέμπτου σετ σε έναν τελικό και τον Αλβανό να εκτελεί πέναλτι-τίτλου στο χάντμπολ και αντί δίχτυ να «πετυχαίνει» τον διαιτητή που στέκεται τρία μέτρα πλάγια!\nΤι άλλο μπορεί να γίνει;\nΑλλά ΠΑΟΚ είσαι… Και στο ποδόσφαιρο!\nΌπου… περνάει ένα καλοκαίρι με όρκους και υποσχέσεις για υπομονή, με…. γονατιστούς ΠΑΟΚτσήδες να παρακαλάνε για πλάνο, για μόνιμο προπονητή, για αρχές, για ρόλους, για δομή και για… κανονικότητα σε κάθε κατάσταση! Κι’ αφού περνούν τέσσερις μήνες με μία ομάδα που φτιάχνεται, αφού αλλάζει ρόστερ τον Αύγουστο, μία ομάδα που παίρνει προκρίσεις παίζοντας από τις 16 Ιουλίου στην Ευρώπη, για μία ομάδα που αρέσει, που επικρατεί σε κάθε τομέα απέναντι σε Παναθηναϊκό και ΑΕΚ, που έχει ταυτότητα και παράγει ποδόσφαιρο που γίνεται αποδεκτό από κάθε ουδέτερο παρατηρητή, αλλά και αντίπαλο, αφού γίνονται όλα αυτά και φυσικά έρχονται μερικά αρνητικά αποτελέσματα, ζούμε την 2η μέρα του Νοεμβρίου όπου… για κάποιο λόγο (δεν είναι της ώρας το πώς και το γιατί) η ΠΑΕ ΠΑΟΚ φθάνει στο σημείο να διαψεύδει σενάρια(!) για το ότι το μέλλον του προπονητή κρίνεται στα επόμενα παιχνίδια! Είναι κι’ αυτό θέμα!! «Έπρεπε» να γίνει! Και όμως…\nΑυτός είναι ο ΠΑΟΚ με όλο τον περίγυρος που τον συνοδεύει…\nΓι’ αυτό… υπομονή και τα ηρεμιστικά με το… μέτρο!\nΟ Αντώνης Καλκαβούρας επιχειρεί τον καθιερωμένο απολογισμό της αγωνιστικής και καταγράφει το πρόβλημα του εφετινού Ολυμπιακού. Το "πράσινο" νέο... αίμα, η σταθεροποίηση της ΑΕΚ, ο συνεπής Άρης, οι "βόμβες" της "ουράς" και ο "χαβάς" της Κηφισιάς!\nΌταν πριν από δύο εβδομάδες, εξέφραζα την άποψη ότι το 2/2 του Παναθηναϊκού στα ντέρμπι ή αν θέλετε το 0/2 του Ολυμπιακού κόντρα στον "αιώνιο αντίπαλό" του, μετράει λιγότερο από ποτέ, το έκανα γιατί πολύ απλά, αν εξαιρέσουμε το Κύπελλο, που και πέρυσι κατακτήθηκε από το "τριφύλλι" ή χάθηκε από τους μετέπειτα πρωταθλητές, ούτε οι "πράσινοι" βρίσκονται σε κάποια πλεονεκτική θέση ενόψει της πρωτιάς στην κανονική περίοδο, ούτε οι Πειραιώτες έχουν χάσει κάποιο σημαντικό έδαφος... Τα ίδια δεδομένα ισχύουν μέχρι και σήμερα... Αυτό που επίσης εξακολουθεί να ισχύει, όμως, είναι ότι οι δευτεραθλητές Ευρώπης συνεχίζουν να παρουσιάζουν μία αλλοπρόσαλλη και άγνωστη - με βάση τα περυσινά αγωνιστικά τους χαρακτηριστικά - εικόνα μέσα στο γήπεδο, σύμφωνα με την οποία, μόνο πειστικές δεν μπορούν να χαρακτηριστούν οι δύο διαδοχικές "αποδράσεις" τους από το Μιλάνο και την Πυλαία, που επανέφεραν την νηνεμία στο λιμάνι...\nΟ Ολυμπιακός, λοιπόν, που αρνούμενος να χάσει, επέστρεψε από το -9 του 35ου λεπτού κόντρα στον ΠΑΟΚ, πήγε το ματς στην παράταση στην εκπνοή (Χάκετ 19π., 10ρ. & 3ασ.) και τελικά έφυγε από την Θεσσαλονίκη με το "ροζ" φύλλο αγώνα (104-99), έκανε το 3-1 και βάσει προγράμματος, ίσως να μην ξαναχάσει μέχρι τη "ρεβάνς" του 2ου γύρου με τον Παναθηναϊκό στο Φάληρο. Αφού γλίτωσε από τον Κακαρούδη (18π.) και τον Μάρκοβιτς (17π., 7ρ.), θεωρητικά έως τα τέλη του Γενάρη, θα έχει βρει ρυθμό, θα έχει αποκτήσει καλύτερη "χημεία" και δύσκολα θα έχει "σκοντάψει", έχοντας ως πιο δύσκολα παιχνίδια, τις επισκέψεις της ΑΕΚ και του Άρη στο ΣΕΦ, μέσα στον Δεκέμβριο και τα ταξίδια σε Κρήτη (Ρέθυμνο) και Ρόδο (Κολοσσό) στην αυγή του 2016. Το θέμα των πρωταθλητών, όμως, δεν είναι αν θα στραβοπατήσουν ξανά, αλλά αν θα αποκτήσουν ξανά τον αμυντικογενή χαρακτήρα που είχαν πέρυσι κι αν θα παίξουν καλύτερο μπάσκετ... Γιατί μέχρι τώρα κι έχοντας μετρήσει συνολικά 8 επίσημους αγώνες, δείχνουν πολύ μακριά τον καλό τους εαυτό, στην άμυνα, ενώ η απόδοση κάποιων παικτών φανερώνει, είτε ότι δεν έχουν αφομοιώσει τον ρόλο τους, είτε ότι αποτελούν επιλογές που δεν κολλάνε με την φιλοσοφία της ομάδας.\nΜε τον βεβαρυμένο αλλά επίμονο και μαχητή Σπανούλη, να είναι πρωτόγνωρα άστοχος (5/23 τριπ. και 6/10 βολ.), πρώτος στα λάθη (μ.ο. 4,0), αλλά και καλύτερος δημιουργός του πρωταθλήματος (1ος στις ασίστ με μ.ο. 6,5), η ομάδα του Γιάννη Σφαιρόπουλου, έχει την καλύτερη επίθεση στην Α1 Κατηγορία (μ.ο. 87,5π.), είναι η πιο εύστοχη στα δίποντα (64,5%), είναι 2η στα ριμπάουντ και τις ασίστ, όμως σουτάρει με πολύ χαμηλό ποσοστό (63,6%) στις βολές (13η) και το κυριότερο, έχει ξεχάσει στην περυσινή σεζόν τον βασικότερο λόγο για τον οποίο κατέκτησε το πρωτάθλημα: την καλή της άμυνα! Οι Πειραιώτες δέχονται κατά μέσο όρο 69,5 πόντους και βρίσκονται στην 5η θέση (!) της σχετικής κατηγορίας, ενώ στην Ευρώπη το παθητικό τους βρίσκεται ακόμη πιο κάτω (μ.ο. 74,5π.). Στα θετικά συγκαταλέγεται το ότι η απουσία του Οθέλο Χάντερ (κάκωση στον αστράγαλο) δεν προβλέπεται μακρά, αν και ο Αμερικανός πάουερ-φόργουορντ θα λείψει σίγουρα και μάλιστα πολύ στους επόμενους δύο αγώνες της ομάδες στην Ευρωλίγκα, που είναι κόντρα σε δύο αθλητικές ομάδες (Λιμόζ και Εφές Αναντολού).\nΟι "συγκάτοικοι" στην κορυφή και στο ΟΑΚΑ\nΗ νίκη της ΑΕΚ στην Αμαλιάδα μπορεί να μη λογίζεται ως σπουδαίο κατόρθωμα από τους απαιτητικούς φιλάθλους της ομάδας, πιστέψτε με, όμως, για μία εντελώς καινούρια ομάδα που ακόμη ψάχνεται και δίνει δύο παιχνίδια την εβδομάδα, δεν είναι για να περνάει στα ψιλά. Με ηγέτη τον εξωπραγματικό Μαυροκεφαλίδη (1ος σκόρερ με μ.ο. 20,7π., 4ος πιο εύστοχος στα δίποντα με 70% και 5ος ριμπάουντερ του πρωταθλήματος με μ.ο. 7,5ρ.), που ταίριαξε απίστευτα στο νέο του περιβάλλον, η "Ένωση" έχει την καλύτερη άμυνα στην Α1, είναι πρώτη στα ριμπάουντ και τα κοψίματα και το κυριότερο μαθαίνει ταχέως και χωρίς απώλειες (4-0), να κερδίζει τα "πονηρά" παιχνίδια που θα της δώσουν "bonus" στην κατάκτηση της 3ης θέσης. Αν είναι λίγο τυχερή και βρει έναν αξιόπιστο σέντερ για να αντικαταστήσει τον Ανοσίκε (μ.ο. 1,3π. & 3,3ρ.), τότε όταν έρθει η ώρα, ίσως να είναι έτοιμη να κοντράρει τον συγκάτοικό της Παναθηναϊκό, στο πρώτο μεταξύ τους ντέρμπι, ως γηπεδούχος στο κλειστό του ΟΑΚΑ.\nΔεν υπάρχει αμφιβολία ότι οι δύο νίκες του Παναθηναϊκού επί του Ολυμπιακού σε πρωτάθλημα και Κύπελλο και το "διπλό" επί του Άρη, έδιωξαν μακριά το λογικό πρώτο άγχος του Σάσα Τζόρτζεβιτς. Παρά τις απουσίες και τα έξτρα προβλήματα τραυματισμών που προέκυψαν, ο Σέρβος τεχνικός έχει ποιοτικό και βαθύ ρόστερ και τηρουμένων των συνθηκών, "ρίχνει στη φωτιά" ολοένα και περισσότερο τους ταλαντούχους πιτσιρικάδες της ομάδας. Με το Ρέθυμνο, ο Χαραλαμπόπουλος έπαιξε 15 λεπτά και ήταν αλάνθαστος (7π., 1ρ., 1ασ.), ενώ με τον Κολοσσό (107-66), ο "Σάλε" δεν δίστασε να παίξει σχεδόν ολόκληρο το τελευταίο δεκάλεπτο, με τον αρχηγό της Εθνικής Εφήβων (11π., 4ρ., 3ασ.), τον Παπαγιάννη (10π., 3ρ., 2κλ.), τον Λούντζη (6π., 3ασ. με 2/3 τριπ.) και το "new entry" μειράκιο (Παπαδάκης), που κέρδισε τις εντυπώσεις με τρίποντο στο τελευταίο λεπτό του αγώνα. Σε γενικές γραμμές, οι "πράσινοι" (4-0) βγάζουν πολλά ελεύθερα σουτ και σουτάρουν με το διαστημικό 45,2% στα τρίποντα (Διαμαντίδης 8/11), είναι πρώτοι στις ασίστ (23,0) και τα κλεψίματα (11,0) και αν είναι συγκεντρωμένοι, θα έχουν την πολυτέλεια να ασχοληθούν άφοβα μόνο με την Ευρωλίγκα, μέχρι το πρώτο ματς του 2016.\nΗ συνέπεια και η "αντίδραση"!\nΗ δύσκολη απόδραση (76-68) του Άρη από το Λαύριο, οφείλεται και στην κούραση από το ταξίδι στο μακρινό Καζάν, αλλά και στην απρόσμενη - η αλήθεια είναι μαχητικότητα - με την οποία "εισέβαλαν" οι παίκτες του Χρήστου Σερέλη στα μεγάλα "σαλόνια" του ελληνικού μπάσκετ. Καταδεικνύει όμως, τον χαρακτήρα που χτίζει η ομάδα του Δημήτρη Πρίφτη από παιχνίδι σε παιχνίδι (3-1), που εκμεταλλεύεται στο έπακρο, τα εξαιρετικά αθλητικά προσόντα των τεσσάρων σταθερά παραγωγικών Αμερικανών της, το βαθύ ρόστερ και την εμπειρία των Ελλήνων και κοινοτικών παικτών της. Όλα αυτά σε συνδυασμό με το πολύ κλίμα που επικρατεί στην ομάδα, την στήριξη του κόσμου και την πολύ εύρυθμη λειτουργία της ΚΑΕ, κάτι που οφείλεται στο νέο "αέρα" που έχει δημιουργήσει η παρουσία του νέου ιδιοκτήτη, Νίκου Λάσκαρη.\nΜία κακή εμφάνιση στον αγώνα με το Λαύριο, σε συνδυασμό μία άδικη απόφαση (στο lay-up του Μαυροειδή), όπως φάνηκε στο replay, στέρησε από την Κηφισιά (3-1) την σπάνια ευκαιρία να συγκατοικεί, αήττητη, στην κορυφή της βαθμολογίας με Παναθηναϊκό και ΑΕΚ. Παρ' ότι, η κωμικοτραγική απόφαση του "μπακάλη" αθλητικού δικαστή (ο οποίος κατακύρωσε το καλάθι που ακύρωσαν οι διαιτητές και απλά πρόσθεσε δύο πόντους στους Κηφισιώτες, χωρίς να υπολογίσει πόσο "αλλοιώνεται" η μορφή ενός αγώνα από την στέρηση δύο σημαντικών και καθαρών πόντων), σκόρπισε απογοήτευση στους ανθρώπους και τους παίκτες της ομάδας των βορείων προαστίων, το συγκρότημα του Ηλία Παπαθεοδώρου δεν πτοήθηκε. Αντιθέτως, έδειξε χαρακτήρα και πέτυχε την 5η συνεχόμενη νίκη (76-73) στην ιστορία του επί των Τρικάλων. Με "όπλα" το καθαρό μυαλό του Γκίκα, τη σιγουριά που παρέχει στη ρακέτα ο Μαυροειδής (13π. & 12ρ.) και το σκορ που προσφέρουν οι Αμερικανοί της ομάδας, η Κηφισιά βρίσκεται αθόρυβα στην 2η θέση, παρ' ότι έχει το δεύτερο χειρότερο ποσοστό του πρωταθλήματος στα δίποντα (45,8%)!\nΟι φυσιολογικές ήττες και η πρόβλεψη...\nΤο -41 του Κολοσσού στο ΟΑΚΑ, δεν θα πρέπει να προβληματίζει τον Άρη Λυκογιάννη, που μέχρι στιγμής έχει χάσει μόνο από τους "αιώνιους" στο πρωτάθλημα κι έχει δύο πειστικές νίκες (2-2).\nΤα ίδια πάνω-κάτω ισχύουν και για τον Κόροιβο (2-2), που αν εξαιρέσει κανείς την εντός έδρας "γκέλα" της πρεμιέρας με τα Τρίκαλα, μετράει δύο σερί "διπλά" σε Πάτρα και Καβάλα, ενώ κόντρα στην ΑΕΚ, παρά την μεγάλη αστοχία του (32,5% στα διπ.), ήταν ανταγωνιστικός, "γύρισε" το ματς και απείλησε την "Ένωση", αφήνοντας καλές εντυπώσεις. Μεγάλο credit στον Παναγιώτη Βασιλόπουλο (19π., 7ρ., 3ασ. & 3κλ.), που κάθε αγωνιστική παρουσιάζει σταθερή βελτίωση και σιγά-σιγά δείχνει ότι θα "ξορκίσει" την ατυχία που του στέρησε τρία ποιοτικά χρόνια μπάσκετ, στην πιο παραγωγική ηλικία!\nΓια την ομάδα της Θεσσαλίας, δυστυχώς, τα είχαμε προβλέψει... Η αποχώρηση του Βίλιαμσον, που έφτιαχνε όλο το παιχνίδι των Τρικάλων (2-2), δεν βοήθησε την ομάδα του Κώστα Φλεβαράκη να "χτίσει" πάνω στο αρχικό 2/2 και τώρα έχει μπροστά της μία δύσκολη τριάδα αγώνων (Άρη εκτός, Ολυμπιακό ενός και Ρέθυμνο εντός), πριν το πολύ κρίσιμο ματς της 28ης Νοεμβρίου, οπότε και φιλοξενεί τον Κολοσσό. Το ότι οι Θεσσαλοί υποπίπτουν στα περισσότερα λάθη στο πρωτάθλημα (μ.ο. 17,2) και σουτάρουν με το χειρότερο ποσοστό στις βολές (61,3%), σίγουρα δεν βοηθάει...\nΟ Μέξας, η "πρώτη" του Αρκαδικού και ο κρητικός προβληματισμός!\nΗ περίπτωση του Απόλλωνα είναι από τις σπάνιες που μία ομάδα με τρεις κολλητές ήττες, κάνει εντυπωσιακή ολική επαναφορά και “σεφτέ” στις νίκες (1-3) στην έδρα αντιπάλου με τους ίδιους στόχους (91-72), στο πρώτο παιχνίδι μετά την αλλαγή προπονητή. Το ντεμπούτο του Κώστα Μέξα στον πάγκο των Αχαιών, αποδεικνύει ότι οι πολύ θετικές κριτικές που τον συνοδεύουν από τη θητεία στον ΚΑΟ Δράμας δεν είναι τυχαίες. Αν χτίσει πάνω σ' αυτήν την επιτυχία, μόνο καλύτερες μέρες μπορεί να έχει η ομάδα του.\nΗ ιστορική πρώτη νίκη (75-70) του Αρκαδικού (1-3)στην Α1 Κατηγορία επί του Ρεθύμνου, διασκέδασε τις εντυπώσεις από τις διαδοχικές “συντριβές” από Άρη και Ολυμπιακού και αποτέλεσε μία σημαντική τονωτική ένεση για τη συνέχεια, ειδικότερα και λόγω της προσθήκης του Βασίλη Καββαδά (11π., 2ρ.), που στην πρώτη του εμφάνιση με τους Αρκάδες, έδειξε ότι θα βοηθήσει πολύ την ομάδα του Γιάννη Καστρίτη.\nΗ 3η εφετινή ήττα (68-76) του Λαυρίου (1-3), κρίθηκε κι αυτή στις λεπτομέρειες και ήρθε στα τελευταία λεπτά, κάτι που καταδεικνύει τον ιδιαίτερο μαχητικό χαρακτήρα που έχει περάσει ο Χρήστος Σερέλης στους παίκτες. Από το ρόστερ των νεοφώτιστων, λείπει η ποιότητα, ωστόσο μέχρι στιγμής, το “κενό” αυτό αναπληρώνεται από την αμυντική προσήλωση και την εν γένει μεγάλη και μέχρι στιγμής επιτυχημένη προσπάθεια που καταβάλουν οι Λαυριώτες για να παρουσιάσουν ένα πολύ ανταγωνιστικό πρόσωπο.\nΤο Ρέθυμνο (1-3) είναι, ίσως, η πιο δυσάρεστη έκπληξη μετά τις πρώτες 4 αγωνιστικές του πρωταθλήματος. Μετά τη νίκη επί του Απόλλωνα στην πρεμιέρα, μετράει τρεις σερί αποτυχημένες εμφανίσεις, οι δύο μάλιστα κόντρα σε ομάδες με λιγότερο ποιοτικό ρόστερ και απλά το καλό πρώτο ημίχρονο κόντρα στον Παναθηναϊκό, δεν χρυσώνει το χάπι για τον Θανάση Σκουρτόπουλο και τους παίκτες του. Στις επόμενες πέντε αγωνιστικές, που οι Κρητικοί υποδέχονται ΠΑΟΚ και Τρίκαλα και Καβάλα και πηγαίνουν σε Αμαλιάδα και Λαύριο, θα φανεί σε μεγάλο βαθμό αν οι Cretan Kings είναι ομάδα για την πρώτη 6άδα ή αν θα μπλέξει στην μάχη της παραμονής στην Α1 Κατηγορία.\nΑλήθεια πως σχεδίασαν την ομάδα στον ΠΑΟΚ;\nΓια τον ΠΑΟΚ, η χθεσινοβραδινή εμφάνιση, εκτός από τεράστια χαμένη ευκαιρία, συνιστά μία σημαντική ένεση ηθικού για τη συνέχεια, που - παρά την προσθήκη του παίκτη-ερωτηματικό Σοφοκλή Σχορτσανίτη - δεν προβλέπεται ιδιαίτερα ευοίωνη! Αναρωτιέμαι με ποια λογική στελεχώθηκε το ρόστερ και σε ποιες βάσεις στηρίχθηκε ο σχεδιασμός μίας ομάδας, που στους τρεις πρώτους μήνες της σεζόν, καλείται να δώσει 10 ευρωπαϊκούς αγώνες με τουλάχιστον τέσσερα δύσκολα ταξίδια... Το πρόβλημα δεν είναι ότι ο "δικέφαλος του Βορρά" παίζει το ερχόμενο Σάββατο (07/11) στο Ρέθυμνο για να αποφύγει το 0/5 στο πρωτάθλημα, αλλά σε τι κατάσταση θα φτάσει μετά από μία δύσκολη και επίπονη αποστολή στο μακρινό Σάρατοβ για τον αγώνα με την Αβντοντόρ για το Eurocup.\nΟ Κ. Νικολακόπουλος καταγράφει στο blog του στο gazzetta τα νούμερα σχετικά με την προσέλευση του κόσμου στο φετινό πρωτάθλημα.\nΦΤΑΝΟΥΜΕ στο ένα τρίτο της σεζόν. Κι έχει ένα νόημα να δούμε κάποια συμπεράσματα από τον πίνακα των εισιτηρίων στο πρωτάθλημα.\nΟ Ολυμπιακός είναι πρώτος με μέσο όρο 21.345 εισιτήρια ανά ματς, έχοντας παίξει στο Καραϊσκάκη μόνο ένα εμπορικό παιχνίδι, με την ΑΕΚ (30.056).\nΑΕΚ και Παναθηναϊκός μαζί, έχουν το μέσο όρο του Ολυμπιακού! Η ΑΕΚ 12.987 κι ο Παναθηναϊκός 9.122. Ο Παναθηναϊκός ανέβασε μάλιστα αισθητά το μέσο όρο του λόγω του ντέρμπι με την ΑΕΚ (15.640), που ακόμη είναι η μοναδική ομάδα χωρίς ντέρμπι στο γήπεδό της.\nΟ ΠΑΟΚ δεν είναι πολύ μακριά από τον Ολυμπιακό, με μέσο όρο 18.889 εισιτήρια, έχοντας όμως παίξει στην Τούμπα και τα τρία ντέρμπι! Εντυπωσιακή, ωστόσο, η διαφορά εισιτηρίων που έκοψε με τους τρεις μεγάλους του κέντρου! Με Ολυμπιακό 25.674, με ΑΕΚ 21.199 και με Παναθηναϊκό 15.374! Μία παρατήρηση που λέει πολλά…\nΌπως λέει πολλά κι ότι πάνω από 20.000 εισιτήρια εκτός από τα τρία ντέρμπι (Ολυμπιακός-ΑΕΚ, ΠΑΟΚ-Ολυμπιακός και ΠΑΟΚ-ΑΕΚ), έχουν διατεθεί μόνο στην φετνη πρεμιέρα του Ολυμπιακού στο Καραϊσκάκη, με τον Πανιώνιο (21.807).\nΣτην ΑΕΚ πήγαιναν σταθερά 15.000 άνθρωποι στο ΟΑΚΑ. Ούτε περισσότεροι, ούτε λιγότεροι! Και με Πλατανιά και με Γιάννινα και με Ατρόμητο. Μετά το 0-4 από τον Ολυμπιακό, όμως, οι 15.000 έγιναν 6.171 με τον Ηρακλή.\nΣτον Παναθηναϊκό υπήρξε και μικρότερο νούμερο: 5.566 με το Λεβαδειακό.\nΑντίθετα, το χειρότερο ρεκόρ του Ολυμπιακού είναι με τον Πλατανιά: 16.269, δηλαδή τρεις φορές περισσότερα.\nΣε ποια έδρα ομάδας πέραν των μεγάλων πήγε αρκετός κόσμος; Στο Καυταντζόγελιο, Ηρακλής-ΠΑΟΚ 10.043.\nΤα εισιτήρια γενικά στο πρωτάθλημα σίγουρα δεν είναι πολλά, αλλά ας έχουμε υπόψιν μας ότι παίζει μεγάλο ρόλο κι η απαγόρευση των μετακινήσεων οπαδών φιλοξενούμενης ομάδας στα περισσότερα παιχνίδια…\nΑς προσέξουμε, τέλος, ότι τα δύο παιχνίδια στα οποία πήγε ο περισσότερος κόσμος στο γήπεδο ήταν τα δύο ντέρμπι που έπαιξε ο Ολυμπιακός, με την ΑΕΚ μέσα και τον ΠΑΟΚ έξω. Ο Ολυμπιακός είναι το επίκεντρο…\nΟ Νίκος Αθανασίου γράφει για τον Γιάννη Αναστασίου, την μεγάλη του προσφορά, το τέλος που ήταν αναπόφευκτο, με... ολίγον από Παούνοβιτς!\nΗ ιστορία ότι γράφει δεν ξεγράφει. Ο Γιάννης Αναστασίου παρέλαβε το καλοκαίρι του 2013 καμμένη γη. Παρέλαβε έναν Παναθηναϊκό εκτός Ευρώπης, μια ομάδα χωρίς την παραμικρή οργάνωση και συνοχή, μέσα κι έξω από το γήπεδο. Με το μικρότερο μπάτζετ στην ιστορία του συλλόγου, δημιούργησε μαζί με τον Νίκο Νταμπίζα, ένα εξαιρετικό σύνολο, έκανε τον Παναθηναϊκό ξανά ελκυστικό και το σημαντικότερο όλων χάρισε έναν τίτλο στον σύλλογο μετά από τέσσερα ολόκληρα χρόνια. Το Κύπελλο Ελλάδος. Έδωσε το πιο δυνατό «χαστούκι» στο σύστημα με το 3-0 μέσα στο Καραϊσκάκη, έβαλε το κλαμπ ξανά στον ευρωπαϊκό χάρτη με την είσοδο στους ομίλους του Europa League αν και δεν επέστρεψε τον... Panathinaikos και σε κανένα από τα δύο καλοκαίρια δεν μπόρεσε να κάνει εφικτή υπέρβαση κόντρα σε Σταντάρ και Μπριζ.\nΤην δεύτερη χρονιά διεκδίκησε το πρωτάθλημα στα ίσια αλλά στην Ελλάδα μετρά μοναχά ο νόμος του ισχυρού, ο νόμος της ζούγκλας. Ότι πήρε μέσα στο γήπεδο με το 2-1 επί του Ολυμπιακού στην Λεωφόρο, του το αφαίρεσαν στα χαρτιά και ποτέ δεν θα μάθουμε τι θα γινόταν αν αυτό το πρωτάθλημα παιζόταν στα ίσια. Στην Ελλάδα έγιναν «μάγκες» κάτι τύποι σαν τον Περέιρα, πήρε πρωτάθλημα ο Mατζουράκης και πραγματικά είναι τεράστιο κρίμα δουλευταράδες και άνθρωποι του ποδοσφαίρου σαν τον Γιάννη Αναστασίου να μην μπορούν να δουλέψουν κάτω από υγιείς συνθήκες ανταγωνισμού.\nΟ Αναστασίου φεύγοντας αφήνει μια ομάδα δουλεμένη από την αρχή μέχρι το τέλος. Δεν γίνεται εδώ και δύο χρόνια ΟΛΟΙ να αποθεώνουν την δουλειά του στο «τριφύλλι» και φέτος στην τρίτη σεζόν να σταμάτησε να δουλεύει και να μεταδίδει σωστά αυτά που θέλει να βλέπει μέσα στο γήπεδο. Η πλειοψηφία των ποδοσφαιριστών, των παιδιών που το ζουν από «μέσα», θεωρούσε και θεωρεί πως το θέμα είναι πρωτίστως ψυχολογικό. Πως μετά τον αποκλεισμό από την Καμπάλα και τα όσα ακολούθησαν, το σοκ ήταν τόσο ισχυρό που η τεράστια πίεση τους... κατάπιε! Δεν είναι μυστικό, πως ο Παναθηναϊκός παρουσιάζει μια ομάδα χωρίς αυτοπεποίθηση, χωρίς τσαγανό, χωρίς τον ποδοσφαιρικό τσαμπουκά και την κυριαρχία που είχε την προηγούμενη διετία.\nΟ Αναστασίου, ένας ΚΥΡΙΟΣ και στρατιώτης του Παναθηναϊκός, από το πουθενά, χωρίς χρήματα, δούλεψε, βελτίωσε και ανέδειξε ποδοσφαιριστές που αύριο-μεθαύριο θα γεμίσουν τα ταμεία της ΠΑΕ.\n*Πήρε τον Καρέλη από τα αζήτητα της Άμκαρ, τον έφερε στον Παναθηναϊκό, τον δούλεψε και πλέον ο Έλληνας επιθετικός βρίσκεται στα μπλοκάκια αρκετών ευρωπαϊκών συλλόγων. Η Γκενκ προσέφερε 3.5 εκατομμύρια το περασμένο καλοκαίρι. Για έναν ποδοσφαιριστή που αποκτήθηκε ως ελεύθερος και στο ελληνικό πρωτάθλημα δεν είχε κάνει την παραμικρή διαφορά με την φανέλα του Εργοτέλη.\n*Εισηγήθηκε την απόκτηση τους Μάρκους Μπεργκ και εξέλιξε τον Σουηδό στράικερ, τον καλύτερο επιθετικό στην Σούπερ Λίγκα την τελευταία διετία. Μέσα από την δουλειά στον Παναθηναϊκό, ο Σουηδός επέστρεψε στην Εθνική και στα γραφεία της ΠΑΕ έφτασαν προτάσεις μέχρι και 6 εκατομμύρια ευρώ για την πώλησή του.\n*Ανέδειξε τον Τάσο Λαγό, τον έχρισε αρχηγό, τον βελτίωσε σε όλους τους τομείς του παιχνιδιού, με αποτέλεσμα ο νεαρός μέσος του Παναθηναϊκού να κληθεί στην Εθνική Ελλάδος και να αποτελεί «κεφάλαιο» για τον σύλλογο.\nΣε αυτά τα δυόμισι χρόνια, ο Έλληνας τεχνικός έδωσε πολλά και πήρε περισσότερα. «Έφτιαξε» το ονομά του(προτάσεις από το Βέλγιο), έμαθε από τα λάθη του, «μεγάλωσε» προπονητικά στον Παναθηναϊκό. Έφυγε με ένα τεράστιο γαμώτο, για τον τρόπο που εξελίχθηκε η φετινή σεζόν, για το γεγονός ότι δεν μπόρεσε να γυρίσει άμεσα το χαρτί. Ήταν πέρα για πέρα άδικο να του συμπεριφέρονται λες και είναι ο... Αλέφαντος, αλλά στην Ελλάδα της απόλυτης ισοπέδωσης μην περιμένουμε πολλά.\nΕυθύνες έχει τεράστιες για την φετινή χρονιά και τις πλήρωσε με την αποχώρησή του. Δεν είναι ο μόνος, φυσικά, αλλά αυτή είναι μια άλλη κουβέντα. Ο Αναστασίου, πάντως, τα δικά του λάθη, τον αποκλεισμό από την Καμπάλα, το δικό του μερίδιο ευθύνης τα πλήρωσε.\nΗ ζωή συνεχίζεται και πραγματικά μέσα από την καρδιά μου ένα τεράστιο ΕΥΧΑΡΙΣΤΩ στον Γιάννη Αναστασίου για όσα προσέφερε, για τις «μάχες» που έδωσε υπερασπιζόμενος το τριφύλλι, για εκείνο το 3-0 μέσα στο Φάληρο, για την 4άρα στον τελικό του Κυπέλλου, για την ΥΓΕΙΑ που ζήσαμε δύο χρόνια στην Λεωφόρο από το καλό ποδόσφαιρο που έπαιζε η ομάδα του. Δεν πρέπει να είμαστε αχάριστοι με ανθρώπους που έχουν προσφέρει. Έτσι είναι το πόδόσφαιρο, αν σε πάρει η κατηφόρα δεν έχει επιστροφή και μπορεί η μεγαλύτερη αγάπη να εξελιχθεί σε τεράστια οργή. Να είναι πάντα υγιής και το ξέρει πως οι καλοί δεν χάνονται. Μακάρι οι δρόμοι του με τον Παναθηναϊκό να συναντηθούν ξανά στο μέλλον. Εις το επανιδείν κόουτς...\nΚλείνοντας, να πούμε και δύο λόγια για τον Βέλικο Παούνοβιτς. Τον νεαρό τεχνικό, παγκόσμιο πρωταθλητή με την Σερβία U-20, ο οποίος βρίσκεται σε προχωρήμενες συζητήσεις με τον Παναθηναϊκό, όπως πρώτα διαβάσατε στο gazzetta.gr τα μεσάνυχτα της Τρίτης και στην συνέχεια στα υπόλοιπα σάιτ που για ακόμη μια φορά... ξέχασαν την πηγή.\nH επιλογή του Αλαφούζου είναι μια επιλογή «Αναστασίου 2013» με πιο γεμάτο βιογραφικό. Ένας νεαρός τεχνικός, με όραμα, φιλοδοξίες που θα βλέπει τον Παναθηναϊκό σαν σκαλοπάτι για μια μεγάλη καριέρα. Ο ''Πάου'' σε σχέση με τον Αναστασίου, έχει μια τεράστια επιτυχία ως ομοσπονδιακός τεχνικός αλλά ακριβώς τις ίδιες μηδενικές παραστάσεις από πάγκους συλλόγων με τον Έλληνα τεχνικό.\nΕίναι ένα «στοίχημα» που έχει πιθανότητες να «βγει», έχει ένα background εξαιρετικό για το νεαρό της ηλικίας του και τα υπόλοιπα θα τα κρίνουμε στο γήπεδο. Φυσικά, όποιος και να έρθει να ξεκαθαρίσουμε κάτι: Θα είναι ΛΑΘΟΣ να κριθεί μέχρι το τέλος της χρονιάς. Η φετινή σεζόν είναι ειδικών συνθηκών. Ας του δώσουν την ευκαιρία να δουλέψει, να μάθει την ομάδα, να μπει στο κλίμα και από το ερχόμενο καλοκαίρι να μπει σε διαδικασία κρίσης...\nΠερσίδης: «Συνολική προσπάθεια όλων των Απολλωνιστών»\nΣτο Metropolis 95.5 και την εκπομπή «Στη Σέντρα» φιλοξενήθηκε ο Αβραάμ Περσίδης και αναφέρθηκε στην κίνηση, της οποίας ηγείται για τον Απόλλωνα Καλαμαριάς.\n«Χθες το βράδυ ο Ερασιτέχνης προκήρυξε ένα ανοιχτό συμβούλιο για το αν υπάρχει κάποιος που να μπορεί να δώσει λύση στο πρόβλημα που αντιμετωπίζει ο Απόλλων Καλαμαριάς. Υπάρχουν κάποιες διεργασίες που γίνονται από φιλάθλους και φορείς εδώ και 15 περίπου ημέρες. Εμένα μου ζητήθηκε να ηγηθώ αυτής της προσπάθειας με στόχο να γίνει μια προσπάθεια να σώσουμε την ομάδα. Αύριο η ομάδα δίνει ένα σημαντικό παιχνίδι με τον Άρη. Καλό είναι να πάμε ομαλά αυτήν την εβδομάδα που έχουμε κρίσιμα ματς με Άρη και Καβάλα. Από τη Δευτέρα που θα γίνει η γ.σ. αν πάνε όλα καλά θα μπορούμε να πούμε και λεπτομέρειες».\nΓια την στήριξη της προσπάθειας: «Υπάρχουν επιχειρηματίες της πόλης, φίλαθλοι και φορείς που στηρίζουν. Ο Απόλλων Πόντου, η θύρα 2 δυτικών συνοικιών, οι παλαίμαχοι και ο δήμος. Ο κ. Μπακογλίδης είπε ότι θα στηρίξει μια υγιή προσπάθεια για τον Απόλλωνα. Βλεπετε ότι όλοι είναι σύμφωνοι».\nΓια το μέλλον του Ιωακειμίδη: «Αυτό θα κριθεί στη γ.σ. Εγώ δεν μπορώ να προδικάσω το ο,τιδήποτε. Γι’ αυτό γίνεται η γ.σ.. Θα ακουστούν όλοι στη γ.σ. και τα μέλη θα ψηφίσουν και θα αποφασίσουν».\nΓια την μεγάλη παρουσία κόσμου στο χθεσινό δ.σ.: «Υπάρχει γενικός ξεσηκωμός. Απολλωνιστές και από άλλες περιοχές παίρνουν τηλέφωνα και λένε ότι θα στηρίξουν αυτήν την προσπάθεια. Με έναν δεν γίνεται δουλειά. Δεν είμαι ούτε εφοπλιστής, ούτε κάποιος μεγιστάνας που να μπορώ μόνος μου να βγάλω το κάρο από τη λάσπη. Θα γίνει με συνολική δουλειά όλης της πόλης και όλων των Απολλωνιστών».\n«Να είναι σίγουρος ο κόσμος πως θα πάμε τον Ηρακλή εκεί που πρέπει»\nΣτο Metropolis 95.5 και την εκπομπή «Στη Σέντρα» φιλοξενήθηκε ο πρόεδρος και μεγαλομέτοχος της ΠΑΕ Ηρακλής Σπύρος Παπαθανασάκης.\nΓια τη χθεσινή νίκη επί του Ατρομήτου: «Το θέλαμε πάρα πολύ το ματς, γιατί έπρεπε να κερδίσουμε. Δεν είχα στενοχώρια πριν το ματς γιατί ξέρω πού πάει ο Ηρακλής. Θα δημιουργήσουμε μια πολύ καλή ομάδα και έναν δυνατό Ηρακλή για πάντα. Είτε κερδίζουμε, είτε χάνουμε ξέρω πού πάμε. Θα γίνουμε καλύτεροι. Θα έρθουν και άσχημα αποτελέσματα. Το πρόβλημα είναι ορισμένοι που λένε ψέμματα και δημιουργούν το φόβο στον κόσμο. Και ο φόβος σε κάνει να χάνεις την πίστη του. Έχω πίστη στην ομάδα και τον κόσμο μας. Όταν άκουγα τα παιδιά να τραγουδούν στην κερκίδα, σιγουρεύτηκα ότι θα κερδίσουμε. Η ατμόσφαιρα ήταν σαν πέρσι που όλοι ήταν κοντά στην ομάδα».\nΓια το πλάνο του για τον Ηρακλή: «Αγαπώ τον Ηρακλή και θα τον υποστηρίζω για πάντα. Μπορεί να χρειαστούν δύο χρόνια για να φτάσουμε τον Ηρακλή εκεί που θέλουμε, όμως, ο κόσμος να είναι σίγουρος ότι αυτό θα γίνει. Έχουμε ένα πλάνο και ξέρουμε τι πρέπει να κάνουμε. Μπορεί να μην αρχίσαμε το πρωτάθλημα, όπως θα θέλαμε, όμως, θα τα φτιάξουμε όλα. Και πέρσι στην αρχή είχαμε κάποια προβλήματα, όμως, σιγά σιγά τα διορθώσαμε».\nΓια τις μεταγραφές που θα γίνουν: «Θέλουμε να δυναμώσουμε την ομάδα με παίκτες που θα κάνουν την διαφορά. Όμως, αυτό δεν πρέπει να αποσπά την προσοχή των ποδοσφαιριστών».\nΓια το Νίκο Παπαδόπουλο: «Με τον Παπαδόπουλο μιλάμε κάθε μέρα. Προχωράμε μαζί και τον υποστηρίζω. Θέλω με όλη μου την καρδιά να συνεχίζουμε να πορευόμαστε μαζί. Είναι ένας νέος προπονητής και Έλληνας και ξέρει το ποδόσφαιρο. Εύχομαι να είμαστε μαζί πολλά χρόνια. Θα κάνω αυτό που είναι καλό για τον Ηρακλή».\nΓια το αν ο Ηρακλής χρειαζόταν και άλλες μεταγραφές το καλοκαίρι: «Μπορεί να είναι αλήθεια, όμως, είδατε ότι χθες τα παιδιά έπαιξαν καλά. Θα την κάνουμε σίγουρα πιο δυνατή την ομάδα. Ήρθαμε από τη Football League και δεν είναι τόσο εύκολα στην αρχή. Ξέρω τι χρειαζόμαστε, έχουμε ένα πλάνο. Όλες οι ομάδες ξεκινούν από τις ακαδημίες. Όσοι ξέρουν από ποδόσφαιρο καταλαβαίνουν. Ξέρουμε τι κάνουμε. Επενδύουμε στη Μίκρα. Ο κόσμος θέλει την πρώτη θέση, όμως, όλα γίνονται σιγά σιγά. Πρώτα βάζουμε τις βάσεις και τη νέα σεζόν θα δει ο κόσμος τι ομάδα θα έχουμε».\nΓια τη θέση με την οποία θα είναι ικανοποιημένος: «Δεν παίζει ρόλο η θέση. Θα είμαι ικανοποιημένος αν η ομάδα πάρει μπρος, τα παιδιά γίνουν καλύτεροι και έρθουν νέοι παίκτες από τις ακαδημίες. Θα ήθελα κι εγώ να είμαι πρώτος και να πάω κάτω στην Αθήνα να τους… καθαρίσω όλους. Όμως, πρέπει όλα να γίνουν σιγά σιγά. Είμαστε μια μάχη δέκα γύρων και είμαστε στον πρώτο γύρο. Πρέπει να πάμε ως το τέλος και να κερδίσουμε αυτή τη μάχη».\nΓια την αναζήτηση τεχνικού διευθυντή: «Μιλάμε με τον προπονητή, με τον κ. Σεντελίδη και τώρα που δεν πήγαιναν καλά τα πράγματα μιλούσαμε πιο πολύ. Ξέρουμε τι χρειαζόμαστε, έχουμε κάνει μια λίστα, δουλεύουμε και δεν έχουμε σταματήσει».\nΓια τις χορηγίες: «Μιλάμε με αρκετές εταιρείες. Τώρα ήρθαμε από τη Football League και είναι δύσκολο. Έχουμε τις επόμενες ημέρες ένα ταξίδι στην Γαλλία για να μιλήσουμε με μια εταιρεία και να συνεργαστούμε. Μιλάμε με πολύ κόσμο και θα κάνουμε αυτό που πρέπει να κάνουμε. Και αυτό θα γίνει βήμα, βήμα. Ο Ηρακλής ήταν πολλά χρόνια στα χαμηλά και είναι σαν να ξεκινάμε τώρα».\nΓια το χαμένο πέναλτι του Ατρομήτου: «Κοίταξα τον ουρανό και παρακάλεσα το Θεό. Το έκανα και στο Κύπελλο με τον Πανιώνιο και έπιασε. Έχουμε τέσσερις καλούς τερματοφύλακες».\nΚλείνοντας, έστειλε μήνυμα στον κόσμο του Ηρακλή: «Αγαπώ την ομάδα και θα κάνω ότι μπορώ γι’ αυτή. Εάν έχουμε πίστη και βοηθήσουμε τα παιδιά δίνοντάς τους δύναμη, μπορούμε τα πάντα σε αυτή τη ζωή. Αυτοί που βάζουν λόγια πρέπει να είναι μακριά από τον κόσμο και ο κόσμος να μην τους ακούει».\n«Δεν περίμενε ο Ολυμπιακός να ζητήσουμε εισιτήρια…»\nΣτον Arena FM 89,4 φιλοξενήθηκε ο υπεύθυνος ασφαλείας της ΠΑΕ Ηρακλής, Μάκης Σαρλής και μίλησε για τα εισιτήρια που ζήτησαν από τον Ολυμπιακό για το επερχόμενο παιχνίδι στην Αθήνα.\nΑναλυτικά όσα είπε στον ArenaFM 89.4:\n«Ο Ολυμπιακός αιφνιδιάστηκε γιατί δεν ήξερε ότι θα ζητήσουμε εισιτήρια, βγήκαν για λίγη ώρα έξω, κάνανε την δικιά τους σύσκεψη και αποφασίσανε να μας δώσουνε. Αν δεν κερδίζαμε χθες δεν πιστεύαμε ότι θα μπορούμε να ανταπεξέλθουμε. Το θέμα είναι να μπορείς να τα πουλήσεις κιόλας 1500 εισιτήρια. Πλέον η απόφαση είναι του κ.Κοντονή. Δεν μας ενδιαφέρει το μεμονωμένο, μας ενδιαφέρει μόνο η οργανωμένη εκδρομή. Η απόφαση λογικά μέχρι την Τετάρτη θα βγει».\nΓια το χθεσινό παιχνίδι: «Ο κόσμος χθες ήταν παθιασμένος, γυάλιζε το μάτι τους. Και η ομάδα ήταν πολύ καλή ,καλά τρεξίματα, γενικότερα πολύ καλή παρουσία, ο πρόεδρος είναι σαν εμάς, άρρωστος με την ομάδα. Το ζει το παιχνίδι και με το παραπάνω».\nΓιατί ο Αλαφούζος υποχρεώθηκε να τελειώσει τον Αναστασίου!!\nΜόλις προχθές νέος βοηθός προπονητή στον Παναθηναϊκό ανέλαβε ο Μέντες. Επειδή ο Αναστασίου δεν μπορούσε να βλέπει τον Βονόρτα. Τον είχαν πιάσει τα δαιμόνια του. Να αποκοπεί ο Παναθηναϊκός εντελώς από τον Ρότσα και την γυναίκα του.Τέλος πάντων, όταν μόλις προχθές έγινε ένα ακόμα χατήρι του Ολλανδού είναι δυνατόν να έπαιζε θέμα απόλυσής του; Σε καμμία περίπτωση. Βέβαια, ο αποδυτηριάκιας το έγραψε μετά το 3-1 του ΠΑΟΚ. Ότι ο Αναστασίου θα φύγει, θα γίνει παρελθόν όταν πια δεν θα μπορεί να παραμείνει. Επειδή ο κόσμος, εκείνη η αιώνια μειοψηφία που πάντα εκφράζει τη σιωπηλή πλειοψηφία, δεν τον ήθελε άλλο.\nΈτσι που λες με τον Βονόρτα. Όταν στον Παναθηναϊκό καθαρίσουν σκάουτ, δηλαδή του κάνουν μεταγραφή στην ανεργία.\nΥπ' όψιν ότι όταν ανέλαβε στον Παναθηναϊκό, θυμίζω ότι η είδηση είχε πρωτοβγεί στον αέρα από τον αποδυτηριάκια, όπως όλοι οι προπονητές θα έστηνε το δικό του συνεργείο, με τους συνεργάτες δικής του επιλογής. Σύμφωνοι, του είχε πει ο Αλαφούζος, όμως θα κάνεις μια εξαίρεση. Στο team να είναι και ο Βονόρτας.\nΣτα φρέσκα κουλούρια. Ποιος τον έφαγε τον Αναστασίου; Όχι, βέβαια, ο Βονόρτας, ούτε ο Αλαφούζος. Ο πρόεδρος υποχρεώθηκε να «παραιτήσει» τον προπονητή. Για να μην πάνε πακέτο οι δυο τους.\nΟ λαός τον έστειλε τον Αναστασίου. Ο πολιορκητικός κριός του λαού, η μειοψηφία εκείνη που απαιτεί περισσότερα, που δεν συμβιβάζεται με κακές εμφανίσεις, που θέλει την ομάδα πρώτη. Στην πραγματικότητα, λοιπόν, ο κόσμος του Παναθηναϊκού έδωσε την εντολή στον Αλαφούζο να τελειώνει με τον Αναστασίου.\nΗ ΕΠΟ δίνει τον Σκίμπε για υπηρεσιακό προπονητή στο Παναθηναίκό, διάβασε στο apodytiriakias.gr\nΞένο προπονητή, λέει, αναζητεί ο Παναθηναϊκός. Και τον αναζητεί στο εξωτερικό. Δεν τους κάνει ο Γερμανός Σκίμπε, που πολύ πρόσφατα ανέλαβε την εθνική ομάδα; Ταμάμ είναι ο άνθρωπος. Και πρόβλημα κανένα από πλευράς ΕΠΟ. Και άσε τον Αλαφούζο να λέει τα δικά του, ότι η ομοσπονδία βάζει συνεχώς τρικλοποδιές στον Παναθηναϊκό.\nΜιλάμε σοβαρά. Δεν είναι ασύνηθες ο ομοσπονδιακός προπονητής να έχει παράλληλα και μια ομάδα πρωταθλήματος. Έχει συμβεί και στην Ελλάδα. Στην εθνική, άλλωστε, η δουλειά δεν είναι καθημερινή. Κι αν είναι αφορά εργασία γραφείου, όχι γηπέδου.\nΟ Αλαφούζος, λοιπόν, αρκεί να κάνει το σχετικό αίτημα στην ΕΠΟ. Αν, βέβαια, εκτιμάει ότι ο Μιχαλάκης είναι αντάξιος αντικαταστάτης του Γιαννάκη. Δίνω την πληροφορία ότι ο Γκιρτζίκης δεν έχει καμμία αντίρρηση αν ο Μίκαελ Σκίμπε επιθυμεί να δουλέψει και στον Παναθηναϊκό μέχρι τέλους σαιζόν.\nΠολύ δύσκολα φαίνεται πως θα αγωνιστεί ο Ζήσης Σαρικόπουλος στην αναμέτρηση της ΑΕΚ με την Χάποελ Ιερουσαλήμ, καθώς δεν κατάφερε να προπονηθεί σε φουλ ρυθμούς ούτε την Τρίτη (3/11).\nΕλάχιστες ελπίδες έχει ο Ζήσης Σαρικόπουλος για να αγωνιστεί στην αναμέτρηση της ΑΕΚ με την Χάποελ Ιερουσαλήμ.\nΟ Έλληνας σέντερ έβγαλε μέρος του προγράμματος στην προπόνηση της Τρίτης (3/11), καθώς δεν έχει ξεπεράσει πλήρως τη θλάση που τον ταλαιπωρεί από το ματς απέναντι στη Νίζνι Νόβγκοροντ την περασμένη εβδομάδα. Βέβαια, ο Ντράγκαν Σάκοτα προτίθεται να τον περιμένει μέχρι την τελευταία στιγμή, ωστόσο στην παρούσα φάση κρίνεται εξαιρετικά αμφίβολη η συμμετοχή του.\nΕπίσης, το «παρών» στην τελευταία προπόνηση της «Ένωσης» ενόψει του ματς κόντρα στους Ισραηλινούς έδωσε ο αντιπρόεδρος της ΚΑΕ, Σταύρος Δουβής. *Πηγή: sport-fm.gr*\nΣτις εγκαταστάσεις του προπονητικού κέντρου του Ατρόμητου βρέθηκε σήμερα για τελευταία φορά ο Μιχάλης Γρηγορίου και οι συνεργάτες του και αποχαιρέτησαν διοίκηση και παίκτες.\nΤελευταίο του παιχνίδι στον πάγκο του Ατρόμητου αποδείχθηκε για τον Μιχάλη Γρηγορίου αυτό κόντρα στον Ηρακλή, καθώς η νέα ήττα έτρεξε τις εξελίξεις και τελικά ο 41χρονος αποτελεί από σήμερα το μεσημέρι παρελθόν και επίσημα.\nΤο αποτέλεσμα αυτό δεν εξέπληξε κανέναν, αφού ήταν απόλυτα αναμενόμενο μετά τον απολογισμό των τριών νικών σε εννιά ματς.\nΟ πρώην προπονητής της ομάδας, λοιπόν, βρέθηκε σήμερα μαζί με τους συνεργάτες του για τελευταία φορά στις προπονητικές εγκαταστάσεις του Ατρόμητου στο Μαζαράκη και παρέμεινε εκεί περίπου 1,5 ώρα.\nΧαιρέτησε όλους τους παίκτες της ομάδας, τους ευχαρίστησε για τη μεταξύ τους συνεργασία αυτούς τους τέσσερις μήνες ενώ και οι ποδοσφαιριστές από την πλευρά τους τον αποχαιρέτησαν, ευχαριστώντας τον για τη συμπεριφορά του και τη βοήθειά του αυτό το διάστημα.\nΤο κλίμα μεταξύ των δύο «μετώπων» ήταν και παραμένει πολύ καλό, αφού δεν υπήρχε κάποιο θέμα επί της ουσίας με τη συντριπτική πλειοψηφία των παικτών, όπως παραμένουν άριστες και οι σχέσεις ανάμεσα στον Γιώργο Σπανό και τον Γιάννη Αγγελόπουλο με τον μέχρι πρότινος προπονητή της ομάδας, με τον τελευταίο να μην έχει κανένα κακό λόγο για τη διοίκηση, παρά το «διαζύγιο». *Πηγή: sport-fm.gr*\nΑπό μυϊκό τραυματισμό (χωρίς να γίνεται γνωστό τι ακριβώς) ταλαιπωρείται ο Φαλκάο, όπως αποκάλυψε ο Ζοσέ Μουρίνιο που πρόσθεσε πως θα μείνει εκτός δράσης «για μερικές εβδομάδες».\nΕίναι τόσα πολλά τα προβλήματα που αντιμετωπίζει φέτος ο Μουρίνιο στην Τσέλσι και τόσο πενιχρή η συνεισφορά του Φαλκάο στην ομάδα που είναι λογικό οτιδήποτε σχετικό με αυτόν να περνά σε δεύτερη μοίρα από τον «Ξεχωριστό».\nΣτο περιθώριο της συνέντευξης Τύπου που παραχώρησε ο τεχνικός των «μπλε» για το ματς με την Ντιναμό Κιέβου, αναφέρθηκε και στον Κολομβιανό ποδοσφαιριστή βγάζοντας την είδηση με το σταγονόμετρο.\n«Είναι τραυματίας. Έχει μυϊκό πρόβλημα και θα απουσιάσει για μερικές εβδομάδες», αρκέστηκε να πει στους δημοσιογράφους ο Πορτογάλος προπονητής. *Πηγή: sport-fm.gr*\nΣημαντικό, αλλά όχι κι αυτό που θα δώσει την πρόκριση στον Ολυμπιακό, είναι το ματς απέναντι στην Ντ.Ζάγκρεμπ για τον Μάρκο Σίλβα. Ποια είναι η λέξη που δεν θέλει να ακούει ο Πορτογάλος στα αποδυτήρια\nΤην εμπιστοσύνη του στους παίκτες του αλλά και στην δουλειά που έκαναν στην προετοιμασία για το ματς κόντρα στην Ντιναμό Ζάγκρεμπ εξέφρασε ο Μάρκο Σίλβα. Ο τεχνικός του Ολυμπιακού, στη συνέντευξη Τύπου πριν το ματς, τόνισε πως το παιχνίδι με την Άρσεναλ (το τελευταίο) κι όχι αυτό κόντρα στους Κροάτες είναι αυτό που θα κρίνει την πρόκριση.\nΑπό εκεί και πέρα, δήλωσε πως δεν θέλει να ακούει την λέξη «φόβος» στα αποδυτήρια και ότι η ομάδα του πρέπει να δείξει την ανωτερότητά της στον αγωνιστικό χώρο. Παράλληλα, όσον αφορά τα πλάνα του για το αρχικό σχήμα των ερυθρόλευκων και τις αλλαγές σε σχέση με το ματς πρωταθλήματος στην Βέροια, ο Σίλβα δεν θέλησε να... ανοίξει τα χαρτιά του.\nΕίναι ο αγώνας της χρονιάς για την ομάδα σας και αν ναι, πώς έχετε προετοιμάσει τους παίκτες σας για αυτό το παιχνίδι;\n«Ο τρόπος που προετοιμάζουμε τα παιχνίδια είναι ίδιος και δεν αλλάζει τώρα τίποτα. Ούτε η προπόνηση αλλάζει, ούτε τίποτα άλλο. Πάντα κάνουμε τα ίδια πράγματα για κάθε αγώνα. Δίνουμε την ίδια σημασία. Για το αν το ματς είναι καθοριστικό, δεν πιστεύω ότι είναι. Αν κάποιο παιχνίδι καθορίσει το μέλλον μας, αυτό είναι το τελευταίο στον όμιλο. Ξέρουμε ότι είναι δύσκολο το παιχνίδι με την Ντιναμό. Και επίσης ότι είναι σημαντικό και αυξάνει τις φιλοδοξίες μας για να προκριθούμε στην επόμενη φάση. Δεν θα κριθεί αύριο η πρόκριση. Το τελευταίο παιχνίδι είναι το καθοριστικό».\nΕίναι κλειδί αύριο το να μπορέσει ο Ολυμπιακός να προηγηθεί; Από το 2007 δεν έχει χάσει η ομάδα ποτέ στο Καραϊσκάκη όταν έχει προηγηθεί στο Τσάμπιονς Λιγκ.\n«Πάντα είναι σημαντικό, πάντα βοηθάει μία ομάδα το να σκοράρει πρώτη. Είναι κάτι θετικό. Όμως δεν είναι καθοριστικό. Αυτό που έχει σημασία είναι ότι εμείς είμαστε προετοιμασμένοι για να βάλουμε ένα γκολ. Αν το καταφέρουμε θα είναι καλό. Αν δεν το καταφέρουμε και σκοράρει πρώτος ο αντίπαλος, θα πρέπει να είμαστε προετοιμασμένοι και να έχουμε την ψυχολογική δύναμη να το γυρίσουμε. Όπως είπατε σε τόσα παιχνίδια που έχει προηγηθεί η ομάδα, είναι δύσκολο να χάσει. Εμείς είμαστε προετοιμασμένοι για το οτιδήποτε και πρέπει να αντιμετωπίσουμε τον αγώνα όπως θα εξελιχθεί».\nΗ ομάδα σας κερδίζει συνεχώς. Φοβάστε κάτι από τον αντίπαλο ή τα πάντα θα εξαρτηθούν από την δική σας απόδοση;\n«Ο φόβος είναι μία λέξη που δεν χρησιμοποιώ ποτέ. Είναι μία λέξη που δεν θέλω ποτέ να χρησιμοποιηθεί από την ομάδα μας στα αποδυτήρια. Δεν φοβόμαστε κάτι. Ούτε όμως εξαρτώνται και τα πάντα από εμάς. Βρισκόμαστε στο Τσάμπιονς Λιγκ, ξέρουμε ότι ο αντίπαλος για να έχει φτάσει εδώ σίγουρα θα έχει κάτι καλό. Αυτό που θα έχει σημασία είναι να είμαστε καλύτεροι κατά τη διάρκεια του παιχνιδιού. Δεν σημαίνει ότι επειδή κερδίζουμε συνέχεια, θα κερδίσουμε οπωσδήποτε. Αυτό που έχει σημασία είναι να δείξουμε ότι είμαστε ανώτεροι από τον αντίπαλο».\nΘα θέλατε να μας πείτε αν σκοπεύετε να χρησιμοποιήσετε τον Ερνάνι; Κι επίσης έχετε στο μυαλό σας να χρησιμοποιήσετε κάτι που δοκιμάσατε στην Βέροια, με τον Ιντέγε στα άκρα και τον Φινμπόγκασον στην κορυφή;\n«Για αυτά τα δύο ερωτήματα θα πρέπει να περιμένουμε ως αύριο και σε σχέση με το αν ο Ερνάνι θα ξεκινήσει ή αν θα παίξουμε με δύο επιθετικούς. Όπως πάντα οι ποδοσφαιριστές θα το μάθουν πρώτα και μετά θα το πληροφορηθούν οι υπόλοιποι».\nΣτο πρώτο ματς χτυπήσατε την κατάλληλη στιγμή. Πώς φαντάζεστε το αυριανό ματς; Τι χρησιμοποιείτε για να κρατάτε την ένταση και στο παιχνίδι, και παραμονή των αγώνων;\n«Σε σχέση με την ένταση που είπατε, δεν υπάρχει καμία διαφορά ανάμεσα σε αυτό το ματς με οποιοδήποτε άλλο. Ακόμα και στο προηγούμενο ματς του πρωταθλήματος ή του Τσάμπιονς Λιγκ, αντιμετωπίσαμε τα πράγματα με τον ιδιο τρόπο. Δν πρόκειται να αλλάξω κάτι. Για το παιχνίδι το αυριανό, πραγματικά στο Ζάγκρεμπ σταθήκαμε πολύ καλά παρόλο που αντιμετωπίζαμε μία ομάδα που δεν είχε χάσει για 50 σερί παιχνίδια. Το γεγονός ότι σπάσαμε εμείς αυτό το σερί λέει πολλά για την επιτυχία μας και πόσο δύσκολο ήταν να γίνει. Είναι μία ομάδα που θα μας βάλει δυσκολίες. Μας δυσκόλεψε και εκεί κατά τη διάρκεια του πρώτου ημιχρόνου. Είναι πολύ καλή στις αντεπιθέσεις και εμείς αυτό που πρέπει να κάνουμε είναι να αντέξουμε για να κάνουμε ζημιά μεγαλύτερη απ' ό,τι εκείνη. Προετοιμάσαμε το παιχνίδι με τον καλύτερο τρόπο τότε, αλλά πιστεύω ότι θα δούμε ένα διαφορετικό παιχνίδι. Εμείς θα δείξουμε από την αρχή τις προθέσεις μας, να επιτεθούμε, να βάλουμε ένα γκολ και να κερδίσουμε τον αγώνα».\nΤην… πάτησε η Ατλέτικο. Η ψυχωμένη Αστάνα δεν «λύγισε» με τίποτα στο Καζακστάν και οι Μαδριλένοι, που κόλλησαν στο 0-0, έχασαν μοναδική ευκαιρία να ξεκαθαρίσουν την κατάστασή στον όμιλο.\nΜοναδική ευκαιρία να κάνει καθοριστικό βήμα πρόκρισης έχασε η Ατλέτικο στο Καζακστάν. Η Αστάνα αποδείχτηκε σκληρό καρύδι για τους παίκτες του Σιμεόνε που δεν κατάφεραν να φύγουν με τους τρεις βαθμούς, 0-0.\nΤο ματς για την 4η αγωνιστική του 3ου ομίλου ξεκίνησε με πολύ καλό ρυθμό. Οι γηπεδούχοι με τον κόσμο να γεμίζει το γήπεδο και να τους ενισχύει δεν φοβήθηκαν τους «ροχιμπλάνκος» και δεν κλείστηκαν στα καρέ τους. Οι Ισπανοί, αν και μπήκαν κάπως νωθρά, βρήκαν χώρους και απείλησαν, ενώ λίγο πριν το φινάλε του ημιχρόνου είχαν δοκάρι με τον Κόκε.\nΣτο δεύτερο 45λεπτο, η Αστάνα έχασε μέτρα στο γήπεδο, αφού και η ισοπαλία της έφτανε και της… περίσσευε. Έτσι, η Ατλέτικο έκανε μόνη της παιχνίδι με την μπάλα να βρίσκεται συνεχώς έξω από την περιοχή του Έριτς. Πάντως η ουσιαστική πίεση της ομάδας του Σιμεόνε ήρθε στο τελευταίο τέταρτο, όπου ο Καράσκο στάθηκε άτυχος όταν σημάδεψε το δοκάρι με φαλτσαριστό σουτ. Από εκεί και πέρα το «ταμπούρι» δούλεψε εξαιρετικά για τους γηπεδούχους, που κράτησαν το «μηδέν» και πανηγύρισαν έξαλλα τον βαθμό.\n1.Ατλέτικο Μαδρίτης 7\nΗ επόμενη αγωνιστική (5η): Τρίτη 25/11\nΑτλέτικο-Γαλατασαράι (21.45) *Πηγή: sport-fm.gr*\nΆναψαν τα… αίματα λίγες ώρες πριν τη σέντρα του Σαχτάρ-Μάλμε, στο Λβιβ, καθώς σημειώθηκαν επεισόδια ανάμεσα σε Ουκρανούς και Σουηδούς οπαδούς, όπου ένας εξ αυτών τραυματίστηκε ευτυχώς ελαφρά.\nΣοβαρά επεισόδια σημειώθηκαν στο κέντρο του Λβιβ, λίγες ώρες πριν τη σέντρα της αναμέτρησης Σαχτάρ Ντόνετσκ-Μάλμε, ανάμεσα σε «θερμόαιμους» οπαδούς των δύο ομάδων. Συγκεκριμένα, περίπου 70 Σουηδοί και 50 Ουκρανοί συνεπλάκησαν για αρκετή ώρα, με αποτέλεσμα ένας οπαδός των Σκανδιναβών να τραυματιστεί, ευτυχώς ελαφρά.\nΣτο χώρο των επεισοδίων προκλήθηκαν αρκετές υλικές ζημιές, ενώ η ουκρανική αστυνομία προχώρησε σε δέκα συλλήψεις συνολικά και από τις δύο πλευρές.\nΣύμφωνα με αυτόπτες μάρτυρες, το συμβάν έλαβε χώρα σε ένα μπαρ της πόλης και αφού εκείνο έγινε «καλοκαιρινό», τότε οι μεθυσμένοι οπαδοί είπαν να… συνεχίσουν και από αυτό.\nΑποστολίδης: «Για εμάς τους Πόντιους είναι νεκρό κρέας ο Φίλης»\nΑπάντηση στο Νίκο Φίλη έδωσε μέσω του ΣΠΟΡ FM ο πρόεδρος των Ποντίων Ελλάδας, χαρακτηρίζοντας τον υπουργό Παιδείας «νεκρό κρέας» και «σάπιο κομμάτι στο αιματοβαμμένο κορμί του ελληνισμού».\nΘέση στο θέμα πήρε μέσω του ΣΠΟΡ FM και ο πρόεδρος των Ποντίων Ελλάδας, Χαράλαμπος Αποστολίδης, ο οποίος χρησιμοποίησε σκληρότατους χαρακτηρισμούς σε βάρος του υπουργού Παιδείας, καλώντας παράλληλα τον Αλέξη Τσίπρα να τον στείλει σπίτι του.\nΔιαβάστε αποσπάσματα από όσα είπε ο κ. Αποστολίδης, ο οποίος υπήρξε παλιότερα και γενικός γραμματέας του ΠΑΟΚ, στην εκπομπή\n«Έφεση της Τρίτης» και τον Κυριάκο Θωμαΐδη:\nΟ άνθρωπος αυτός δεν ξέρει ποιος είναι εύπορος και πηγαίνει τα παιδιά του σε ιδιωτικό, ούτε τα μακαρόνια από το κρέας για το ΦΠΑ δεν μπορεί να ξεχωρίσει.\nΤην ώρα που αιμορραγεί η Ελλάδα τέτοια στόματα να τα αφήσει στο σπίτι τους ο πρωθυπουργός. Να ανοίξουμε τα ελληνικά λεξικά και να διαβάσουν τι είναι Εφιάλτης και Κερκόπορτα. Εκεί δίπλα βάζουμε το πορτρέτο του μαζί με τους συνωστισμούς της Ρεπούση. Για μας είναι ένα νεκρό κρέας, ένα άχρηστο σάπιο κομμάτι στο αιματοβαμμένο κορμί του ελληνισμού. Με παίρνουν από τις Βρυξέλλες και μου λένε πως η τουρκική διπλωματία το δέχτηκε ως μάννα εξ ουρανού. Από τον υπουργό Παιδείας! Ας ρώταγε τους συμβούλους του. Ας μου κάνει μήνυση, τον προκαλώ. Η επιστημονική κοινότητα έχει αποφανθεί.\nΚαι οι πράξεις εθνοκάθαρσης αποτελούν Γενοκτονία. Ακόμη και να μην μπορεί μια εθνότητα να τεκνοποιήσει… Και αυτό Γενοκτονία είναι\nΔεν τελείωσε καν την Πάντειο και τις Πολιτικές Επιστήμες. Βεβήλωσε τη μνήμη των νεκρών μας και τον Ελληνισμό. Τα έβαλε με 1,5 εκατ. Ποντίους. Καλούμε τον πρωθυπουργό να τον στείλει από εκεί που ήρθε.\nΔεν φαντάζομαι πως είχε πρόθεση γιατί είναι τόσο άσχετος που κανείς δεν θα τον εμπιστευόταν. Είναι ανακόλουθος. Είπε πως είναι προσωπική του γνώμη και ας το λύσει κάποιο επιστημονικό φόρουμ. Μα το έχει λύσει κύριε Φίλη. Έκανε στρατευμένη δημοσιογραφία σε ένα Μέσο. Είναι ώρα να πάει σπίτι του, δεν τον ανεχόμαστε. Το είχα πει και στον κύριο Κουβέλη για την Ρεπούση. Δεν με άκουσε. Να τον διώξει ο πρωθυπουργός γιατί θα του κάνει ζημιά και δεν του αξίζει να του κάνει ζημιά».\nΧαμηλά η μπάλα απ’ τον Ομάρ Ελαμπντελαουί ο οποίος δεν μπαίνει στο… τρυπάκι της Ντιναμό που χρίζει φαβορί τον Ολυμπιακό ενόψει του αυριανού αγώνα και περιμένει μια ακόμα «γιορτή» στο Καραϊσκάκη!\nΑναλυτικά όσα είπε στη συνέντευξη Τύπου\n«Είμαστε έτοιμοι. Κάθε ματς είναι σημαντικό και το αντιμετωπίζουμε το ίδιο. Θα το προσεγγίσουμε όπως κάθε αγώνα. Είμαστε καλά προετοιμασμένοι, προσηλωμένοι στον στόχο και βλέπουμε το ματς με την ίδια σοβαρότητα όπως τα προηγούμενα».\nΓια το αν ο Ολυμπιακός είναι φαβορί, όπως ισχυρίζονται οι άνθρωποι της Ντιναμό: «Δεν έχει σημασία το τι λένε. Πρέπει εμείς να είμαστε επικεντρωμένοι και να είναι ένα καλό ματς για εμάς. Όπως είπα και πριν θα το προσεγγίσουμε το ματς με τον ίδιο τρόπο. Είμαστε συγκεντρωμένοι στον στόχο μας και ξέρουμε πως τίποτα δεν έρχεται με κόπο».\n«Το ματς στο Ζάγκρεμπ ήταν σκληρό και δύσκολο. Θα είναι σίγουρα το ίδιο σκληρό και εάν όχι πιο δυνατό και δύσκολο το αυριανό στο Καραϊσκάκης. Είναι πολλά τα ματς, αλλά εγώ προσωπικά νιώθω καλά και έτοιμος να βοηθήσω τον Ολυμπιακό»!\nΓια την επιστροφή στο Γ. Καραϊσκάκης: «Θα είναι και μία γιορτή. Είναι σημαντικό που προερχόμαστε από δύο εκτός έδρας νίκες. Στο σπίτι μας είμαστε δυνατοί και προετοιμαζόμαστε με τον καλύτερο τρόπο για να φτάσουμε σε νέα νίκη».\nΓια τα καλά στο μικροσκόπιο της Δικαιοσύνης μπαίνουν οι δικαστικοί που ενεπλάκησαν στο βούλευμα για το «Koriopolis». Κατ’ εντολή Αρείου Πάγου και υπουργού, ξεψαχνίζονται οι ενέργειες Τζιμπλάκη-Πούλιου\nΣτην ενδελεχή διερεύνηση των ενεργειών του Γιάννη Τζιμπλάκη και του Παναγιώτη Πούλιου στην υπόθεση «Koriopolis» προχωρά η Δικαιοσύνη.\nΤόσο ο Εφέτης που έκανε την εισήγηση στο δικαστικό συμβούλιο, όσο και ο Αντιεισαγγελέας, που συμμετείχε στο Συμβούλιο Εφετών που εξέδωσε το βούλευμα, μπαίνουν κι επισήμως πλέον στο «μικροσκόπιο».\nΈπειτα από καταγγελίες που έγιναν για τους χειρισμούς των δυο δικαστικών στην υπόθεση και μετά τη σχετική αναφορά που έκανε στον ΣΠΟΡ FM 94,6 ο Αχιλλέας Μπέος, η Εισαγγελέας του Αρείου Πάγου, Ευτέρπη Κουτζαμάνη, διέταξε ποινική προκαταρκτική εξέταση. Κάτι που συνέβη ώστε να διακριβωθούν τυχόν ποινικά αδικήματα στις ενέργειες των δυο δικαστικών.\nΠαράλληλα, ο προϊστάμενος της Επιθεώρησης των δικαστικών και εισαγγελικών λειτουργιών και αντιπρόεδρος του Αρείου Πάγου, Νικόλαος Λεοντής, διέταξε πειθαρχική έρευνα για τον εφέτη Τζιμπλάκη, μετά από καταγγελίες που διαβιβάστηκαν στην Εισαγγελέα του Αρείου Πάγου από τον υπουργό Δικαιοσύνης σε θέματα Διαφθοράς, Δημήτρη Παπαγγελόπουλο.\nΜπορεί λοιπόν η Ευτέρπη Κουτζαμάνη να θεωρεί ότι το βούλευμα για το ποιοι θα παραπεμφθούν σε δίκη δεν μπορεί να ανατραπεί, ωστόσο κανείς δεν μπορεί να προδικάσει το τι θα συμβεί τελικά, σε περίπτωση που η έρευνα που η ίδια έχει διατάξει, αποδείξει ποινικά αδικήματα στη διαδικασία της έκδοσής του. *Πηγή: sport-fm.gr*


ΣΥΡΙΖΑ και Μέρα 25: πολιτικό πένθος και πολιτική συγκυρία… |\nΣΥΡΙΖΑ και Μέρα 25: πολιτικό πένθος και πολιτική συγκυρία…\n7 November, 2019 - 13:45\nΌποιος δεν έχει παρακολουθήσει τον Κλέωνα Γρηγοριάδη ως βουλευτή του Μέρα 25, σίγουρα θα τον θυμάται για τη γενναία στάση του την εβδομάδα του δημοψηφίσματος του 2015. Εκείνο το μεσημέρι που διέσυρε το Mega με τη μνημειώδη αντιμνημονιακή του τοποθέτηση που άφησε άναυδη την ολίγιστη τηλεπαρουσιάστρια. Ο ηθοποιός κ. Γρηγοριάδης, όπως και άλλοι συνάδελφοί του που πήραν θέση, ήξεραν ότι ρισκάρουν το ψωμί τους.\nΌποιος δεν είδε τη συγκλονιστική του ομιλία στη Βουλή για το προσφυγικό, πρώτον ας το κάνει. Όποιος την είδε, σίγουρα θα νοστάλγησε την πυγμή, την αποφασιστικότητα, την ορμή της όλης Αριστεράς και του δημοκρατικού κινήματος που το 2015 έκανε τις εστεμμένες τεχνοκρατικές κεφαλές όλης της Ευρώπης να τρέμουν.\nΔεν θα γυρίσω στο 2015, το οδυνηρό εκείνο έτος για όλους όσοι πιστέψαμε σε μια ανατροπή. Δεν θα γυρίσω πίσω γιατί, όπως στη συλλογική ψυχική υγεία μιας χώρας που επικαλέστηκε ο κ. Γρηγοριάδης, έτσι και στην πολιτική, δεν χωρά ούτε το πένθος της ήττας, ούτε ο ναρκισσισμός της προφητείας. Αυτό είναι ένα από τα μεγάλα μαθήματα της περιόδου μετά το 4ο μνημόνιο. Οι κλαυθμοί για τη συντριπτική ήττα της δημοκρατίας το 2015 σε όλη την Ευρώπη και όχι μόνο στη χώρα μας, μιας ήττας που επήλθε αποδεδειγμένα από την τανάλια που στραγγάλισε τη σπίθα σε Ελλάδα και Ισπανία, οι κλαυθμοί λέω, οφείλουν να παύσουν. Και ο λόγος είναι απλός και τραγικός: για πρώτη φορά σκάφος του ελληνικού λιμενικού εμβολίζει βάρκα με πρόσφυγες και δολοφονεί ένα 3χρονο παιδί, μεταξύ άλλων νεκρών\nΑν, σύμφωνα με τον Αντόρνο, είναι αδύνατο να γράψει κανείς ποίηση μετά το Άουσβιτς, τότε είναι αδιανόητο σε καιρούς που εγκυμονούν νέες δυστοπίες, το προσωπικό πάθος να καθοδηγεί την πολιτική στρατηγική κομμάτων. Ειδικά όσων διατυμπανίζουν ότι βλέπουν τη μεγάλη εικόνα. Οι ολοφυρμοί για το πολιτικά αναπόφευκτο εμπίπτουν στην αρμοδιότητα σκηνοθετών, δραματουργών και συγγραφέων, αλλά όχι των δημοκρατικών δυνάμεων που θέλουν να είναι χρήσιμες.\nΟ Γιάνης Βαρουφάκης έχει συγκροτήσει μια πάρα πολύ αξιόλογη κοινοβουλευτική ομάδα. Η μαχητικότητα του Μέρα 25 σε θέματα ανθρωπίνων δικαιωμάτων, στο θέμα του προσφυγικού, στα περιβαλλοντικά ζητήματα, ο αντιφασισμός του ο ίδιος, δεν μπορούν, δεν πρέπει να πάνε χαμένα. Η παρουσία του Μέρα 25 στη Βουλή αντί του θνησιγενούς μιντιακού κατασκευάσματος του ‘’Ποταμιού’’ και της πολιτικής παράνοιας της Ένωσης Κεντρώων είναι μία πολυτέλεια για τα καταρρακωμένα κοινοβουλευτικά, πολιτικά και πολιτειακά δεδομένα που επικράτησαν αμέσως μετά τη συντριπτική επικράτηση του Μητσοτάκη.\nΟ Βαρουφάκης μπορεί να διατηρήσει τις απόψεις που εξέφρασε και εκφράζει σχετικά με την τροπή που πήραν τα πράγματα το 1o εξάμηνο του 2015. Άλλωστε, απτές αποδείξεις για όσα λέει δεν έχει εισφέρει ακόμα. Οι μαγνητοφωνημένες συνομιλίες στο Eurogroup δεν έχουν δοθεί στη δημοσιότητα. Τέλος, πέραν του ίδιου, δεν υπάρχει άλλος μάρτυρας για τα όσα αναφέρει στις συνεντεύξεις και στο βιβλίο του. Το μόνο ευρέως γνωστό είναι το υπέρμετρο εγώ του. Ένας πρώην Υπουργός Οικονομίας που ανέλαβε τις τύχες της χώρας στις πιο σκοτεινές της ώρες, ένας εγνωσμένου κύρους ακαδημαϊκός και ένας αρχηγός κόμματος που επιδιώκει τον εκδημοκρατισμό της πολιτικής ζωής οφείλει κάποια στιγμή να δει κι αυτός τη μεγάλη εικόνα την οποία μάχεται να περιγράψει. Τα παραδείγματα πολιτικού μικρομεγαλισμού αρχηγών κομμάτων που προσπάθησαν να αρθρώσουν αντισυστημικό λόγο προτάσσοντας έναν ακραίο ναρκισσισμό -βλ. Λαφαζάνης πιο πρόσφατα, Αλαβάνος πιο παλιά- θα έπρεπε να προβληματίζουν.\nΤο Μέρα 25, με τα υπάρχοντα πολιτικά δεδομένα που δεν αναμένεται να μεταβληθούν δραματικά τα επόμενα 2-3 χρόνια, είναι ο εν δυνάμει κυβερνητικός εταίρος του ΣΥΡΙΖΑ. Μία τέτοια συμμαχία μπορεί να σφραγίσει το τέλος της συστημικής παντοκρατορίας και να δώσει ένα οριστικό ράπισμα στον εκφασισμό της ελληνικής κοινωνίας. Ο ΣΥΡΙΖΑ οφείλει να ανοίξει διαύλους, όσο επώδυνο κι αν είναι αυτό, και πρέπει να βρει τρόπο να συνεννοηθεί με το μοναδικό έτερο δημοκρατικό αντιφασιστικό κόμμα στη Βουλή. Αν το Μέρα 25, για τους δικούς του λόγους που είναι αποδεκτοί στο πολιτικό παιχνίδι, δεν επιθυμεί να παρουσιάσει μία τέτοια προοπτική στο εκλογικό του ακροατήριο, αυτό είναι απολύτως κατανοητό. Δεν μπορεί όμως μία άτυπη και εν δυνάμει ισχυρή πολιτική συμμαχία σε επιμέρους ζητήματα να απορρίπτεται από καμία από τις δύο πλευρές. Τουλάχιστον από τον ΣΥΡΙΖΑ που, συγκροτώντας τη νέα μεγάλη δημοκρατική παράταξη, δεν μπορεί να κοιτά μόνο δεξιά.\nΗ θεωρία παιγνίων, στον βαθμό που έχω ασχοληθεί μαζί της, έχει στον πυρήνα της μία βασική έννοια: την αέναη αλλαγή των συνθηκών που ο αποφασίζων οφείλει να πάρει υπόψη του. Επί ΣΥΡΙΖΑ καμία βάρκα δεν εμβολίστηκε. Επί ΝΔ η κρατική δολοφονία ενός μωρού στο Αιγαίο βαφτίστηκε φύλαξη των συνόρων. Αν όντως, όπως ανέφερε ο κ. Γρηγοριάδης, δεν θέλουμε τα παιδιά μας να ντρέπονται για την εγωκεντρική και κλειστή κοινωνία που θα τους παραδώσουμε, η ώρα είναι τώρα. Η ευκαιρία να δομηθεί ένα τείχος αλληλεγγύης και πολιτικής ανυπακοής απέναντι στα κάθε είδους τείχη που κοστίζουν ζωές κατατρεγμένων, απλώνεται μπροστά από τον ΣΥΡΙΖΑ και το Μέρα 25 σαν ένα επίπεδο λιβάδι. Βουνά και εμπόδια βλέπουν μόνο τα γερασμένα πολιτικά μυαλά και οι πολιτικά εθελοτυφλούντες.


Προσφορές για διακοπές στο ξενοδοχείο Elea Beach 4* sup.\nELEA BEACH 4* sup. στη Δασιά Κέρκυρας\nΑΡΧΙΚΗ / ΔΙΑΚΟΠΕΣ ΣΤΗΝ ΕΛΛΑΔΑ 2021 / Καλοκαιρινές διακοπές στα Επτάνησα / Διακοπές στην Κέρκυρα / ELEA BEACH 4* sup. στη Δασιά Κέρκυρας\nΤο ξενοδοχείο Elea Beach 4* Sup. βρίσκεται στη Δασιά της Κέρκυρας. Είναι ένα ξενοδοχείο 4 αστέρων το οποίο προσφέρει εξωτερική πισίνα θαλασσινού νερού με υδρομασάζ και πισίνα γλυκού νερού. Το κατάλυμα διαθέτει γυμναστήριο και κήπο και απέχει 9χλμ. από το λιμάνι της Κέρκυρας. Όλες οι μονάδες περιλαμβάνουν τηλεόραση επίπεδης οθόνης με δορυφορικά κανάλια, βραστήρα, δωρεάν προϊόντα περιποίησης και ντουλάπα. Τα δωμάτια έχουν ιδιωτικό μπάνιο με μπανιέρα ή ντους και στεγνωτήρα μαλλιών, καθώς και μπαλκόνι. Σε κάθε μονάδα υπάρχει ψυγείο.


«Χόρεψε» σάμπα στο Ηράκλειο - Footballleague News\n«Χόρεψε» σάμπα στο Ηράκλειο\nΙανουάριος 10, 2020 (18:51)\nΜε δύο γκολ του Βραζιλιάνου Μπεντινέλι ο Απόλλων Σμύρνης νίκησε 0-2 τον Εργοτέλη.\nΜετά την εντός έδρας ήττα από τον Λεβαδειακό, ο Απόλλων Σμύρνης επέστρεψε στις νίκες. Για τη 12η αγωνιστική της Super League 2, η Ελαφρά Ταξιαρχία επικράτησε 0-2 του Εργοτέλη στο Παγκρήτιο, χάρη σε δύο γκολ του Βραζιλιάνου Μπεντινέλι. Ο Μπάμπης Τεννές έκανε ντεμπούτο με το... δεξί στον πάγκο των «κυανόλευκων». Για τον Απόλλωνα αυτή ήταν η έβδομη νίκη σε 12 παιχνίδια, ενώ ο Εργοτέλη υπέστη την τέταρτη ήττα του, ενώ προερχόταν από τρία διαδοχικά νικηφόρα αποτελέσματα.\nΟ Μπεντινέλι άνοιξε το σκορ στο 28' όταν μπήκε στην περιοχή από αριστερά, έκανε το πλασέ και παρά την προσπάθεια του Καλογεράκη να διώξει, η μπάλα κατέληξε στα δίχτυα. Το τελικό 0-2 διαμορφώθηκε στο 88' με εύστοχη εκτέλεση πέναλτι του Βραζιλιάνου, καθώς ένα λεπτό νωρίτερα ο Μπάτζιος έκανε χέρι σε κεφαλιά του Ζησόπουλου. Ο Εργοτέλης προσπάθησε να αντιδράσει, κυκλοφόρησε τη μπάλα, έκανε τελικές, αλλά ο Απόλλων κατόρθωσε να πάρει το τρίποντο παίζοντας πιο ορθολογικά. Πλέον η ομάδα της Ριζούπολης έφτασε τους 23 βαθμούς, ενώ ο Εργοτέλης έμεινε στους 19.\nΣΚΟΡΕΡ: 28', 88' πεν. Μπεντινέλι\nΕΡΓΟΤΕΛΗΣ (Γιάννης Ταουσιάνης): Καλογεράκης, Προβυδάκης, Σπίριακ, Μπάτζιος, Μπότε, Μπουρσέλης (30' λ. τρ. Μπουτσάκης), Μπρους (81' Μανουσάκης), Τσέλιος, Μπαράτα, Ροβίθης, Έφορντ\nΑΠΟΛΛΩΝ ΣΜΥΡΝΗΣ (Μπάμπης Τεννές): Χουάντερσον, Κύργιας, Ζησόπουλος, Γκίνο, Μπεντινέλι, Βάρκας (89' Αγρόδημος), Λαρέα, Βιτλής, Κολ, Ιωαννίδης (54' Γιαννιτσάνης, 75' Τσαμπούρης), Μαρκόβσκι.\nΒοηθοί: Πριόνας (Εύβοιας), Αναστασάκης (Χανίων)\nLast modified onΠαρασκευή, 10 Ιανουάριος 2020 19:03\nMore in this category: « Η πρώτη αποστολή του Τεννέ «Αυτό που είδα με έχει κάνει χαρούμενο» »


14 τρόφιμα που μπορούν να βοηθήσουν στην ανακούφιση της δυσκοιλιότητας! | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραΔυσκοιλιότητα14 τρόφιμα που μπορούν να βοηθήσουν στην ανακούφιση της δυσκοιλιότητας!\nΗ δυσκοιλιότητα είναι μια οδυνηρά δυσάρεστη κατάσταση, αλλά το πρώτο βήμα μας συνήθως δεν είναι να μιλήσουμε με ένα γιατρό ή με ένα διαιτολόγο σχετικά με τις φυσικές θεραπείες, παρά να καταφεύγουμε κάποιο καθαρτικό. Ωστόσο, δεν χρειάζεται να σπαταλήσουμε χρήματα για φάρμακα. Η συμβουλή μου ως διαιτολόγος για τη δυσκοιλιότητα : είναι να αυξήσετε τις τιμές από τις φυτικές ίνες που καταναλώνετε μέσα στην ημερήσια διατροφή σας ! Τα καλά νέα είναι ότι πολλές φυσικές θεραπείες / τρόφιμα που βοηθούν στη δυσκοιλιότητα, τις έχετε ήδη στο σπίτι σας.\nΠαρακάτω είναι 14 τρόφιμα που μπορούν να σας βοηθήσουν με το πρόβλημα της δυσκοιλιότητας :\nΤο μέλι είναι γνωστό για τα ήπια καθαρτικά οφέλη του. Εάν είστε δυσκοίλιοι, δοκιμάστε να φάτε μια κουταλιά της σούπας μέλι τρεις φορές την ημέρα. Μπορείτε να το φάτε σκέτο, αλλά είναι πολύ καλύτερο σε ένα ζεστό φλιτζάνι τσάι ή απλά σε ζεστό νερό με λίγο λεμόνι.\nΤα φασόλια εμποδίζουν τη δυσκοιλιότητα. Πολλοί συνδέουν τα φασόλια και τα όσπρια με αέρια, όμως, όσο περισσότερο τα τρώτε, τόσο λιγότερα αέρια θα έχετε. Επιπλέον, μπορείτε πραγματικά να συγχέετε τα πιάτα σας με διάφορα φασόλια για μια μεγάλη πηγή καθημερινών ινών.\nΞέρατε ότι είναι η πίκρα στο φλιτζάνι του καφέ σας που διεγείρει πραγματικά την πεπτική οδό σας και σας στέλνει στο μπάνιο αμέσως μετά το πιείτε;\nΞεκινήσετε την ημέρα σας με ένα μπολ πλούσιο σε φυτικές ίνες με πίτουρο δημητριακών που θα σας δώσει το έναυσμα για τη λειτουργία του πεπτικού σας συστήματος λόγω της ικανότητάς της ίνας να προσθέτει όγκο στα κόπρανα. Απλά να είστε προσεκτικοί στην εισαγωγή φυτικών ινών σας στη διατροφή σας, γιατί μπορεί να αντιμετωπίσετε ένα πολύ επώδυνο φούσκωμα και κράμπες στο στομάχι. Επομένως ξεκινήστε με μικρές μερίδες το πρωί από πλιγούρι βρώμης ή άλλο πλούσιο σε φυτικές ίνες δημητριακό.\nΚόψτε τα επεξεργασμένα τρόφιμα!\nΕπικεντρωθείτε περισσότερο σχετικά με τα τρόφιμα και τις συνταγές που περιέχουν δημητριακά ολικής αλέσεως, και λιγότερο σε αυτά που περιέχουν ραφιναρισμένο αλεύρι. Ξεκινήστε με την πρόσληψη φυτικών ινών από την εναλλαγή του λευκού ρυζιού με καφέ και του λευκού ψωμιού με ψωμί ολικής αλέσεως.\nΝα τρώτε λαχανικά!\nΕισάγετε μια μεγάλη ποσότητα νωπών και κατεψυγμένων λαχανικών στα καθημερινά γεύματα σας που είναι πλούσιες πηγές φυτικών ινών και περιλαμβάνουν τις γλυκοπατάτες, το καλαμπόκι, τον αρακά, τα καρότα, τις ντομάτες, το σπανάκι, το μπρόκολο και το κουνουπίδι. Εάν δεν είστε λάτρης των λαχανικών, ψιλοκόψτε τα ή κάντε τα πουρέ και προσθέστε τα σε σάλτσες, σούπες και μαγειρευτά φαγητά.\nΈνα μήλο την ημέρα μπορεί να βοηθήσει στην πρόληψη της δυσκοιλιότητας. Το ίδιο ισχύει και για ένα ποτήρι χυμό μήλου ή μηλίτη, ακριβώς όπως τα μήλα, και τα τρία δρουν ως φυσικά καθαρτικά μετά από ένα γεύμα.\nΤα δαμάσκηνα είναι μια παλιά θεραπεία που ανακουφίζει τη δυσκοιλιότητα, και για καλό λόγο. Τα δαμάσκηνα είναι εξαιρετικά πλούσια σε φυτικές ίνες και ισατίνη διυδροξυφαινυλο, μια ένωση που διεγείρει την άνω και κάτω κοιλία!\nΤο αποξηραμένο σταφύλι είναι επίσης εξαιρετικά υψηλό σε ίνες καθώς και το τρυγικό οξύ, το οποίο έχει καθαρτική επίδραση στο πεπτικό σύστημα. Φάτε μια χούφτα σταφίδες ημερησίως με τα γεύματα (δηλαδή, πασπαλισμένο σε δημητριακά) ή μετά τα γεύματα.\nΜοιάζει πολύ με το μέλι. Μερικές κουταλιές της σούπας μελάσα πριν πάτε για ύπνο, θα συμβάλουν στην ανακούφιση της δυσκοιλιότητας το πρωί. Ωστόσο, να έχετε κατά νου ότι η μελάσα είναι πολύ θερμιδική και πολύ πικάντικη, έτσι δεν θέλετε να το χρησιμοποιείτε τακτικά.\nΣκορπίστε τους σε σαλάτες, σούπες και άλλα πιάτα, ή καταναλώστε τους σκέτους. Το σουσάμι και οι σπόροι κολοκύθας παρέχουν την ακατέργαστη δομή που χρειάζεται το σώμα για να μαλακώσουν τα απόβλητα τροφίμων στο έντερο, που κάνουν τις κινήσεις του εντέρου ήπιες στο σώμα.\nΤα φυτικά έλαια, όπως το ελαιόλαδο, το ηλιέλαιο και το σογιέλαιο λιπαίνει πραγματικά το έντερο και κάνει την εξάλειψη πιο ομαλή. Δοκιμάστε την ανάμειξη μιας κουταλιά της σούπας λάδι με βότανα, λίγο χυμό λεμονιού και λίγο ξίδι από κόκκινο κρασί και χρησιμοποιείστε το ως μια σάλτσα σαλάτας.\nΗ σωματική δραστηριότητα, όχι μόνο σας βοηθάει να κάψετε θερμίδες αλλά ενθαρρύνει επίσης την κανονικότητα του εντέρου. Σκεφτείτε ότι ένα ενεργό άτομο θα έχει ενεργό έντερο, ενώ ένα χαλαρό άτομο θα έχει «τεμπέλικο» έντερο.\nΗ ενυδάτωση είναι καλή για την υγεία σας γενικά, αλλά τώρα μπορείτε να την προσθέσετε στη λίστα των παροχών. Η κατανάλωση τουλάχιστον οκτώ ποτήρια νερού την ημέρα βοηθά να λιπαίνει το έντερο, έτσι ώστε τα σπλάχνα να λειτουργούν πιο αποτελεσματικά.


Πειράματα Φυσικής με Απλά Υλικά Science Experiments for Kids: Michael Atiyah (1929-2019)\nΟ Μάικλ Ατίγια σε φωτογραφία του 2008\nΑπεβίωσε σε ηλικία 89 ετών ο μαθηματικός Michael Atiyah. Εθεωρείτο ως ένας από τους μεγαλύτερους σύγχρονους μαθηματικούς της Βρετανίας. Βραβεύθηκε και με τα δύο σημαντικότερα μαθηματικά βραβεία – βραβείο Fields το 1966 και βραβείο Abel το 2004.\nΣυνεργάστηκε με πολλούς μεγάλους φυσικούς (Witten, Maldacena, Vafa) και συνέδεσε τα μαθηματικά με τη φυσική με έναν τρόπο που είχε να παρατηρηθεί από την εποχή του Newton. Η συνεργασία του με τον Isadore Singer, έναν από τους σημαντικότερους μαθηματικούς του δεύτερου μισού του 20ού αιώνα, οδήγησε στην εξέλιξη της θεωρίας των χορδών και των θεωριών βαθμίδας.\nΟ Atiyah, γεννήθηκε στο Λονδίνο το 1929 από πατέρα Λιβανέζο και μητέρα Σκωτσέζα. Αφού ολοκλήρωσε το διδακτορικό του το 1955 στο Cambridge, συνέχισε την έρευνά του στην τοπολογία. Σε συνεργασία με τον γερμανό μαθηματικό Friedrich Hirzebruch, ανέπτυξε ένα τοπολογικό εργαλείο που ονομάζεται θεωρία Κ. Ο Atiyah στις αρχές της δεκαετίας του 1960 συνεργάστηκε με τον Singer, έναν μαθηματικό που ήταν ειδικός στη μαθηματική ανάλυση και την μελέτη των διαφορικών εξισώσεων, οι οποίες χρησιμοποιούνται για την περιγραφή φυσικών φαινομένων. Οι εξισώσεις είναι εξαιρετικά χρήσιμες για την περιγραφή των καταστάσεων του πραγματικού κόσμου, αλλά έχουν ένα πρόβλημα. Κανείς δεν ξέρει πώς να τις λύσει με ακρίβεια. Οι Atiyah και Singer προσπάθησαν να διερευνήσουν αν τα τοπολογικά εργαλεία του Atiyah θα μπορούσαν να βοηθήσουν στην εξεύρεση λύσεων. Παρότι δεν μπόρεσαν προφανώς να βρουν τις ακριβείς λύσεις σε οποιαδήποτε διαφορική εξίσωση, κατάφεραν να χρησιμοποιήσουν την τοπολογία ώστε να αποκαλυφθεί ο αριθμός των λύσεων που διαθέτει μια τέτοια εξίσωση (Atiyah–Singer index theorem).\nΣτα μέσα της δεκαετίας του 1970 και ενώ η εργασία του θεωρήματος Atiyah–Singer δεν είχε ολοκληρωθεί, ο Atiyah συνειδητοποίησε πως οι φυσικοί είχαν δημιουργήσει το δικό τους – λιγότερο φορμαλιστικό – αντίστοιχο θεώρημα, για να κατανοήσουν την κβαντική θεωρία πεδίου. Οι Αtiyah και Singer συνεργάστηκαν με τους Raoul Bott και Witten και η ομάδα τους (και στη συνέχεια πολλοί άλλοι) συνέδεσαν μαθηματικά με φυσική, διαμορφώνοντας ολόκληρο το τοπίο πάνω στο οποίο θεμελιώνεται σήμερα η θεωρία των χορδών.\nΟ Atiyah μεταξύ άλλων υποστήριζε το κίνημα ειρήνης και την μείωση των πυρηνικών εξοπλισμών, και είχε δηλώσει άθεος.\nΔυστυχώς, μάλλον δεν απέδειξε την υπόθεση Riemann, όπως ισχυρίστηκε πριν από μερικούς μήνες στην Χαϊδελβέργη. Όμως και μόνο το γεγονός ότι επιχείρησε να λύσει ένα από τα δυσκολότερα μαθηματικά προβλήματα όλων των εποχών σε τόσο μεγάλη ηλικία, λίγους πριν έρθει το τέλος του, είναι μεγαλείο. Αποτελεί μια κορυφαία στάση ζωής, που προκαλεί θαυμασμό και αισιοδοξία.\nδιαβάστε περισσότερα ΕΔΩ:https://bdnews24.com/science/2019/01/12/michael-atiyah-mathematician-in-newtons-footsteps-dies-at-89 και ΕΔΩ:https://www.nytimes.com/2019/01/11/obituaries/michael-atiyah-dead.html (via JDM)


Δέκα μεγάλες επενδυτικές ευκαιρίες σε... | IN Business News | Ανάπτυξη Γης - Κατασκευές\nΜάριος Ιωάννου 17/04/2021 06:43\nΔεκάδες επενδυτικές ευκαιρίες προκύπτουν από την επενδυτική πλατφόρμα του Τροόδους, στην οποία προβάλλονται ευκαιρίες από τα τουριστικά θέρετρα του Τροόδους: Πλάτρες, Πεδουλά και Κακοπετριά.\nΣυντονιστής του προγράμματος είναι το Δίκτυο Τροόδους, ενώ συνεργαζόμενοι φορείς είναι οι κοινότητες Πλατρών, Πεδουλά και Κακοπετριάς.\nΤα deals που έκλεισαν\nΌπως επεσήμανε ο Παναγιώτης Παπαδόπουλος, κοινοτάρχης Πλατρών και πρόεδρος του Δικτύου Τροόδους, το μέχρι στιγμής επενδυτικό ενδιαφέρον είναι τεράστιο.\nΜεταξύ άλλων, έχει πουληθεί το Petit Palais, το οποίο ανακαινίστηκε πλήρως και επαναλειτουργεί στις Πλάτρες, όπως επίσης και το ξενοδοχείο Splendid, το οποίο προχώρησε με άδεια οικοδομής, πουλήθηκε το Petit Palais.\nΣτη διαδικασία αναπαλαίωσης προχωρά το διατηρητέο ξενοδοχείο Mount Royal, ενώ έχει πωληθεί το Minerva Hotel, για το οποίο αρχίζει σχεδιασμός για επαναλειτουργία.\nΕξάλλου, έχει ενοικιαστεί μακροχρόνια το Kallithea Hotel, στις Πάνω Πλάτρες και έχει ξεκινήσει πλήρης ανακαίνιση προκειμένου να λειτουργήσει το επόμενο καλοκαίρι.\nΑξίζει να σημειωθεί ότι μακροχρόνια ενοικίαση έχει επιτευχθεί και για το ιστορικό Forest Park, το οποίο βρίσκεται στη διαδικασία της δεύτερης φάσης ανακαίνισης και βελτίωσης, η οποία γίνεται εν μέσω πανδημίας.\nΣημειώνεται ότι το μοναδικό εν λειτουργία ξενοδοχείο, το οποίο είναι διαθέσιμο προς πώληση μέσω της επενδυτικής πλατφόρμας είναι το Edelweiss, στις Πάνω Πλάτρες.\nΣύμφωνα με τον κοινοτάρχη Πλατρών, έχουν ακόμα ενοικιαστεί τα εστιατόρια/καφέ International και River Day.\nΟι εναπομείνασες επενδυτικές ευκαιρίες\nPendeli Hotel - €550.000 (στόχος επένδυσης)\nΤο ξενοδοχείο, το οποίο βρίσκεται στην καρδιά των Πλατρών, είναι υπό ανακαίνιση με 39 αποκλειστικά πολυτελή διαμερίσματα.\nΈνα τετραώροφο κτήριο με ιδιωτική πισίνα, σπα, αίθουσα συνεδριάσεων, θυρωρείο, μπαρ και ιδιωτικό χώρο στάθμευσης πρόκειται να ανεγερθεί.\nΗ συνολική του έκταση ειναι 4.702 τ.μ.\nΤο ξενοδοχείο διαθέτει 81 δωμάτια, ανάμεσά τους οικογενειακές σουίτες.\nΑρχοντικό στις Πάνω Πλάτρες - €850.000\nΈνα παραδοσιακά χτισμένο αρχοντικό στην καρδιά των Πάνω Πλατρών είναι διαθέσιμο για χρήση είτε ως σπίτι είτε για να μετατραπεί σε ξενοδοχείο.\nΕκτός από τα 12 υπνοδωμάτια και τρεις τουαλέτες με μπανιέρα, το τριώροφο κατάλυμα περιλαμβάνει κελάρι κρασιών, πλυντήριο, ευρύχωρες αίθουσες και κοινόχρηστο χώρο, καθώς και κουζίνα.\nEdelweiss Hotel - €1.500.000\nΤο ξενοδοχείο βρίσκεται σε κοντινή απόσταση από το κέντρο των Πάνω Πλατρών που αποτελεί σημείο αναφοράς για τους παραθεριστές για πάνω από 40 χρόνια και είναι διαθέσιμο προς πώληση.\nΤο ξενοδοχείο είναι σε καλή κατάσταση και διαθέτει όλους τους απαραίτητους χώρους και εξοπλισμό.\nΈχει έκταση 800 τ.μ. και είναι κτισμένο σε γη 1.000 τ.μ.\nΔιαθέτει 25 δωμάτια και εκτείνεται σε τρεις ορόφους.\nΤο ξενοδοχείο, το οποίο ανεγέρθηκε το 1976, έχει ανακαινιστεί το 2017.\nΈπαυλη στο βουνό οικογενειακής ιδιοκτησίας - €950.000\nΜεγάλη οικογενειακή ορεινή βίλα με θέα στο δάσος, στα σύνορα Μονιάτη - Πλατρών.\nΗ βίλα είναι χτισμένη σε έναν λόφο και έχει τον δικό της ιδιωτικό δρόμο, μεγάλη ξεχωριστή κουζίνα και μεγάλη τραπεζαρία / σαλόνι.\nΤο ακίνητο διαθέτει επίσης δύο μεγάλες βεράντες και πισίνα. Διαθέτει τρία κύρια υπνοδωμάτια, ένα εκ των οποίων διαθέτει ιδιωτικό μπάνιο και ένα άλλο υπνοδωμάτιο στον δεύτερο όροφο.\nΘα μπορούσε να χρησιμοποιηθεί ως κατοικία και με μικρές αλλαγές ως μια μικρή εξοχική κατοικία μικρής διάρκειας για τουριστικούς σκοπούς.\nΗ έκτασή της είναι 250 τ.μ. και βρίσκεται σε γη 1.624 τ.μ.\nPafsylipon Hotel - €1.100.000\nΠρόκειται για ένα από τα θρυλικά ξενοδοχεία των Πλατρών.\nΒρίσκεται ακριβώς στην καρδιά των Πάνω Πλατρών, με πρόσβαση σε όλες τις ανέσεις και υποδομές, ενώ προσφέρει θέα στο βουνό.\nΤο ξενοδοχείο έχει καταστραφεί λόγω πυρκαγιάς και επί του παρόντος βρίσκεται σε στάδιο που χρειάζεται ανακατασκευή. Ο ιδιοκτήτης έχει ζητήσει ειδική άδεια για τη διατήρηση των παλαιότερων κανόνων χωρητικότητας κτηρίου, ώστε να μεγιστοποιηθεί ο αριθμός των δωματίων και ανέσεων εντός του ξενοδοχείου.\nΑηδόνια (ξενοδοχείο) - €.1200.000\nΤο ξενοδοχείο διαθέτει 16+2 διαμερίσματα δύο υπνοδωματίων και ένα διαμέρισμα τριών υπνοδωματίων.\nΈχει έκταση 1.150 τ.μ. και είναι κτισμένο σε γη 3.000 τ.μ.\nΤο ξενοδοχείο διαθέτει μεγάλους κήπους, ξύλινες βεράντες και μεγάλες πισίνες με εγκαταστάσεις για τους επισκέπτες του.\nΔιαθέτει δύο εστιατόρια και τρία μπαρ.\nEkali Hotel - €4.300.000\nΠρόκειται για καλοδιατηρημένο ξενοδοχείο, στην Κακοπετριά, με ανεμπόδιστη θέα στο βουνό, το οποίο αποτελείται από 48 δωμάτια.\nΔιαθέτει εστιατόριο, μπαρ, λόμπι, αίθουσα συνεδριάσεων, βεράντα και είναι πλήρως εξοπλισμένο.\nΤο ξενοδοχείο, το οποίο είναι κτισμένο σε έκταση 886 τ.μ., είναι γνωστό σε Κύπριους και ξένους τουρίστες.\nΟι επενδυτές θα μπορούσαν να διαπραγματευτούν την αγορά κοντινών οικοπέδων, ώστε να προσθέσουν πισίνα ή οποιαδήποτε άλλη απαραίτητη υποδομή.\nPolydroso (εστιατόριο/κλαμπ) στην Κακοπετριά - €800.000\nΒρίσκεται 40 μέτρα από το κέντρο του χωριού με ανεμπόδιστη θέα.\nΣτο παρελθόν ήταν ένα διάσημο εστιατόριο και κλαμπ (χαρτοπαικτική λέσχη).\nΔεδομένης της θέσης και της ζώνης του, θα μπορούσε να χρησιμοποιηθεί ή να μετατραπεί σε οποιονδήποτε τύπο επιχείρησης, όπως μπουτίκ ξενοδοχείο, εστιατόριο, εμπορικό κέντρο και άλλα.\nΕκτείνεται σε 300 τ.μ. σε γη 720 τ.μ.\nRialto Hotel στην Κακοπετριά - €800.000\nΠαραδοσιακό ξενοδοχείο στην καρδιά του χωριού που θα μπορούσε να ανακαινιστεί και να προσφέρει μια μοναδική εμπειρία φιλοξενίας.\nΤο τριώροφο ξενοδοχείο διαθέτει 38 δωμάτια.\nHabitat Health Hotel and Slimming Resort, στον Πεδουλά\nΞενοδοχείο εξειδικευμένο στον τουρισμό και τις περιποιήσεις υγείας, που περιλαμβάνει εξειδικευμένο γυμναστήριο, σάουνα και ατμόλουτρο.\nΔιαθέτει επίσης μεγάλη κουζίνα, λόμπι, εστιατόριο για 75 έως 80 άτομα και ένα μπαρ. Το ξενοδοχείο δημιουργήθηκε ως κέντρο ευεξίας και θέρετρο και διατηρήθηκε καλά τις τελευταίες δύο δεκαετίες. Το ξενοδοχείο είναι διαθέσιμο για συμφωνία αγοράς ή / και χρηματοδοτικής μίσθωσης (leasing).\nΔιαθέτει 35 δωμάτια και εκτείνεται σε έξι ορόφους.\n18 ΜΑΙ 2021, 13:00\nΈλαβε τη διάκριση TripAdvisor Travellers Choice «Best of the Best»


ΠΑΛΙΟΥΡΑΣ: “Είναι σημαντικό και για την ψυχολογία μας” | ShootandGoal\nΠΑΛΙΟΥΡΑΣ: “Είναι σημαντικό και για την ψυχολογία μας”\nΔείτε τι δήλωσε στην Cablenet ο Πολύβιος Παλιούρας μετά το τέλος του αγώνα ΑΠΟΕΛ-Πάφος:\n«Είναι σημαντική η νίκη μας. Ήμασταν βελτιωμένοι και κράτησαν το πλάνο οι παίκτες. Δεν έχουμε κανένα παράπονο και είναι σημαντικό και για την ψυχολογία μας αυτή η νίκη. Θέλουμε να συνεχίσουμε στο ίδιο μοτίβο. Βοηθάνε αυτές οι νίκες, από εκεί και πέρα η δουλειά μας είναι να προσπαθούμε για το καλύτερο. Κάναμε ένα καλό ματς και κερδίσαμε δίκαια».\nCYPRUSTIMES Δοκιμαστικός Συντάκτης - 02-08-2021 18:10\nPROTATHLIMA Δοκιμαστικός Συντάκτης - 02-08-2021 18:02\nΘέλει προσοχή (Ανόρθωση)\nΩς καλή κρίνεται η κλήρωση για την Ανόρθωση τόσο για τα πλέιοφς του Europa League, όσο και στο Conference League, όμως χρειάζεται προσοχή. H Ζόρια...\nShootandGoal Team - 02-08-2021 18:10\nΔοκιμαστικός Συντάκτης - 02-08-2021 18:10\nΔοκιμαστικός Συντάκτης - 02-08-2021 18:02\nShootandGoal Team - 02-08-2021 17:52\nΣτην κορυφαία εντεκάδα!\nΣτην κορυφαία εντεκάδα της 2ης αγωνιστικής του πρωταθλήματος του Βελγίου ο Στέλιος Ανδρέου. Ο αμυντικός της Σαρλεουά ήταν εξαιρετικός στο ισόπαλο 0-0 κόντρα στην Σιντ-Τρέιντενσε,...\nShootandGoal Team - 02-08-2021 17:47


Survivor spοiΙer 11/1: Οριστικό. Δεν αλλάζει, αυτή η ομάδα κερδίζει και αυτοί πάνε στο συμβούλιο...\nSurvivor spοiΙer 11/1: Οριστικό. Δεν αλλάζει, αυτή η ομάδα κερδίζει και αυτοί πάνε στο συμβούλιο…\nΤι μέρες κι αυτές… Έχω χάσει την μπάλα με όσα συμβαίνουν. Είδατε ε; Χρησιμοποιώ και ποδοσφαιρικές ατάκες να είμαι μέσα στο κλίμα του site. Τι να κάνω η γυναίκα, προσαρμόζομαι. Διότι το Survivor είναι παιχνίδι στα όρια. Και αθλητικό και μη. Λίγο από όλα.\nΤο θέμα μας είναι όμως πως μπροστά μας έχουμε ένα ακόμα αγώνισμα ασυλίας. Το πρώτο γι αυτή την εβδομάδα. Θα λάβει τελικά μέρος η Κάτια Ταραμπάνκο για τους Διάσημους. Η πληροφόρησή μας είναι πως ξεπέρασε το πρόβλημα, βγήκε από το νοσοκομείο και επανέρχεται. Φαίνεται άλλωστε το πρόσωπό της και στο τρέιλερ που μας έδωσε η παραγωγή.\nΣτατικό το αγώνισμα, έχει να κάνει δηλαδή περισσότερο με τη δύναμη και όχι με την ταχύτητα. Θεωρητικά είναι ένα από αυτά που έχουν τύχει να κερδίσουν οι Διάσημοι. Σημασία όμως έχει τι θα κάνουν τελικά. Μία από τα ίδια. Δεν σώνεται το πράγμα. Οι Μαχητές παίρνουν μία ακόμα νίκη, κάνοντας δική τους την πρώτη ασυλία. Οι Διάσημοι είναι αυτοί που θα πάνε στο Συμβούλιο του Νησιού.


ANT1.com.cy | Δεν πάει ο νους σας με ποιο τραγούδι, Δήμαρχος στις ΗΠΑ διώχνει τους αστέγους! [βίντεο]\nΠΡΟΗΓΟΥΜΕΝΟΡώτησε πρώην σκλάβα του ISIS γιατί τιμήθηκε με βραβείο Νόμπελ: O Τραμπ εξοργίζει τα social media [BINTEO]ΕΠΟΜΕΝΟΤουρκία: 15 νεκροί σε δυστύχημα με βαν που μετέφερε μετανάστες\nΔεν πάει ο νους σας με ποιο τραγούδι, Δήμαρχος στις ΗΠΑ διώχνει τους αστέγους! [βίντεο]\nΜε έναν πρωτότυπο τρόπο αποφάσισε ένας Δπήμαρχος στις ΗΠΑ, να διώχνει αστέγους από χώρο του δήμου στον οποίο βρίσκουν καταφύγιο. Τι σκαρφίστηκε;; Να βάζει κάθε φορά να ηχεί στον χωρό του, ένα από τα πιο... επιτυχημένα τραγούδια για τα παιδιά, που παρακολουθούν με μανία. Ποιο είναι αυτό;\nΤο Baby Shark.... το οποίο έχει καταστεί «εφιάλτης» για αρκετούς γονείς που δεν αντέχουν να ακούσουν για μια ακόμη φορά το μονότονο ρυθμό του.\nΣυμπεράσματα για την επίτευξη στρατηγικής αυτονομίας της ΕΕ και τη βιομηχα


Ρισκάρουμε με τρεις άσους στην 10η αγωνιστική της Λιγκ 1 με λίγο πιο ισχυρό τον άσο της Κόβεντρι..Επονται Γουίκομπ και Ροτσντέιλ.\n1321 Kόβεντρι –Σάντερλαντ\nΝτέρμπι ονομάτων. Οι γηπεδούχοι ,μετά από δύο νίκες σερί, πραγματοποίησαν τραγική εμφάνιση χάνοντας από την Μπρίστολ Ρόβερς με 3-1 , με το σκορ στο πρώτο ημίχρονο να είναι 3-0. Εντός έδρας έχει 2-0-2 δείχνοντας αστάθεια στην απόδοση της.\nΗ Σάντερλαντ, από τη μεριά της, φαίνεται να περνάει τη μίνι κρίση που της δημιουργήθηκε μετά από δύο ισοπαλίες και την ήττα κόντρα στην Μπέρτον ,διαλύοντας την Ρότσντέιλ με 4-1. Ετσι, παρέμεινε στην 3η θέση της βαθμολογίας , όντας στο μείον τέσσερα από την πρωτοπόρο Πιτερμπορο. Εκτός έδρας έχει 2-1-1.\nΠροϊστορία: Από το 1985 ,όταν και έγινε το τελευταίο διπλό, έχουν καταγραφεί πέντε νίκες για τους «Γαλάζιους Ουρανούς» και τρεις ισοπαλίες.\nΕκτίμηση: Μοιάζει ισορροπημένο ματς ,αλλά θα ποντάρω στην Κόβεντρι λόγω έδρας ,προϊστορίας και φανέλας.\n1556 Γουίκομπ –Σάουθεντ\nΧωρίς νίκη σε τέσσερα εντός έδρας παιχνίδια για τη Γουίκομπ που έχει τρεις ισοπαλίες και μία ήττα σε αυτό το διάστημα. Μετά τη νίκη επί της Μπράντφορντ, εκτός έδρας ακολούθησαν τρεις ισοπαλίες και μία ήττα. Παράλληλα αποκλείστηκε και από το Λίγκ Καπ. Ομάδα με επιθετικές αρετές ,αλλά προβλήματα στην άμυνα κάτι που δεν μας είχε συνηθίσει τα τελευταία χρόνια.\nΗ Σάουθεντ, μετά από τρεις ήττες, νίκησε την Φλίτγουντ με 1-0 σε μία αναμέτρηση στην οποία πρόσεξε αρκετά την άμυνα της και στις ευκαιρίες που της δόθηκαν σκόραρε μια φορά και καλή. Εκτός έδρας έχει 1-1-2 με τέσσερα under σε ισάριθμες εξόδους της.\nΠροϊστορία: 3-1-1, με πιο πρόσφατη αναμέτρηση τη σεζόν 14-15(3-1).\nΕκτίμηση: Εχουν καταλάβει στη Γουίκομπ ότι δεν υπάρχει περιθώριο απώλειας στην έδρα της . Η Σάουθεντ είναι μία μέτρια ομάδα με πολύ προσοχή στην άμυνα και ομάδα του ενός γκολ.\nΜετά από δύο νίκες και μία ισοπαλία , η Ρότσντέιλ δεν ήταν καθόλου καλή κόντρα στην Σάντερλαντ και έχασε δίκαια με 4-1. Το κλίμα έχει αλλάξει απέναντι στον Κιθ Χιλ ο οποίος έχει όλη τη στήριξη της διοίκησης. Ομάδα με επιθετικό dna (1-0-3),που αν βρει την ισορροπία της θα ανέβει βαθμολογικά.\nΗ Πόρτσμουθ δεν έκανε το back to back στις νίκες μετά την επιτυχία κόντρα στην Πίτερμπορο μένοντας στο 2-2 απέναντι στην Γουίκομπ ,εντός έδρας .Είναι η μοναδική αήττητη ομάδα ενώ εκτός έχει 3-1-0. Είναι χαρακτηριστικό πως στα έξι πιο πρόσφατα παιχνίδια μετά από νίκη φέρνει ισοπαλίες.\nΠροϊστορία: 1-1-0 την τελευταία δεκαετία. Πιο πριν είχε προηγηθεί το διπλό της Πόρτσμουθ το 1979!\nΕκτίμηση: Πονηρό παιχνίδι με φαβοριτισμό για την Πόρτσμουθ έστω και οριακό.. Το γκολ –γκολ του 1.57 το θεωρώ σίγουρο, αλλά προσωπικά θα ρισκάρω με Ροτσντειλ μιας και η Πόρτσμουθ υπάρχουν στιγμές που χάνει τον προσανατολισμό της μέσα στο παιχνίδι.\nΠΡΟΤΑΣΗ: Γκολ - Γκολ


Κεφαλο-κλειδώματα: 50 χρόνια Μνημόνιο! Προσοχή: Δεν πρόκειται για σενάριο!\n50 χρόνια Μνημόνιο! Προσοχή: Δεν πρόκειται για σενάριο!\nΠροσοχή: Δεν πρόκειται για σενάριο! Πρόκειται για ειλημμένη απόφαση που βρίσκεται στο στάδιο της τελικής επεξεργασίας:Φέρνουν νέο Μνημόνιο διάρκειας 50 ετών! Αλλά θα το βαφτίσουν… «επιμήκυνση». Φέρνουν νέα δανειακή σύμβαση! Αλλά θα την βαφτίσουν… «τρενάκι με μπαταρίες». Φέρνουν νέο σχήμα τρόικας! Αλλά θα το βαφτίσουν…\nΗ «οριστική λύση» τους δεν έχει να ζηλέψει τίποτα από την «τελική λύση» του Ολοκαυτώματος. Αυτή είναι η «σωτηρία», την οποία ευαγγελίζονται για τον ελληνικό λαό! Θα μας δώσουν – λένε – ένα ακόμα δάνειο. Για να μας… «στηρίξουν». Και ο ελληνικός λαός θα έχει «μια και μόνο» υποχρέωση: Να «ζει», αυτός και τα παιδιά του και τα εγγόνια του, για να τους πληρώνει τόκους! Για τα επόμενα 50 χρόνια!Και βλέπουμε!\nΤο έργο το έχουμε ξαναδεί: Δανείζουν την Ελλάδα, υποτίθεται, για να «ορθοποδήσει». Αλλά είναι πασιφανές: Οι πιστωτές μας δεν δανείζουν την Ελλάδα των λαϊκών στρωμάτων. Οι πιστωτές μας επαναχρηματοδοτούν τον εαυτό τους! Με τα δυο πρώτα Μνημόνια «μας» δάνεισαν 237 δισ. ευρώ. Αλλά πρόκειται για λεφτά που δεν τα είδε κανείς – εκτός από τους τραπεζίτες! Πρόκειται για λεφτά που στο όνομα της μείωση του χρέους γιγάντωσαν το χρέος.\nΟι «σωτήρες» πήραν το χρέος από το 125% του ΑΕΠ και το τίναξαν στο 180% του ΑΕΠ! Πρόκειται για λεφτά που «μας» τα έδωσαν για να τα πάρουν πίσω και τώρα να λένε ότι τους «χρωστάμε» τα διπλάσια!\nΕίναι πασιφανές: Οι πιστωτές δίνουν σε «εμάς» δάνεια για να εισπράττουν αυτοί τους τόκους από τα προηγούμενα δάνεια και για να εξασφαλίσουν ότι οι επόμενοι τόκοι θα φέρουν νέα δάνεια κοκ.\nΑυτόν το φαύλο κύκλο τον βαφτίζουν «βιωσιμότητα του χρέους».Πρόκειται για την κωδικοποιημένη ονομασία ενός βίου αβίωτου στον οποίο έχουν υποβάλλει τον λαό. Σε αυτή τη φρίκη χωρίς τέλος, το ίδιο το σφαχτάρι – ο λαός της Ελλάδας - χρησιμοποιείται και σαν«ενέχυρο»!\nΑυτή είναι η αλήθεια! Τα χρήματα για τα οποία μιλούν δεν αφορούν στον ελληνικό λαό. Δεν έχουν καμία σχέση με τους μισθούς και τις συντάξεις του. Και αυτό το δάνειο η μόνη σχέση που έχει με τους μισθούς είναι ότι λεηλατεί τους μισθούς.\nΚαι αυτό το δάνειο η μόνη σχέση που έχει με τις συντάξεις είναι ότι καταργεί τις συντάξεις. Και αυτό το δάνειο φορτώνεται στις λαϊκές πλάτες αλλά καταλήγει στις τσέπες της εγχώριας πλουτοκρατίας και στους ίδιους τους δανειστές. Σε αυτούς επιστρέφουν τα δάνεια - και μάλιστα επιστρέφουν ακριβώς τη στιγμή που «δίνονται». Αυτοί που τα «δίνουν», τα «δίνουν» για να εξασφαλίσουν τα δικά τους κέρδη.\nΓια να εξασφαλίσουν ότι θα εισπράξουν τα τοκογλυφικά από τα παλιότερα δάνεια και για να καπαρώσουν τα μελλοντικά τοκογλυφικά από τα επόμενα δάνεια.\nΗ πολιτική τους δεν έχει προηγούμενο: Κουνώντας σαν «καθρεφτάκι» προς «ιθαγενείς» το νέο δάνειο των 10 – 20 δισ. ευρώ, έρχονται να μας πουλήσουν σαν «χορηγία» μια νέα δανειακή σύμβαση με ρήτρα ότι, τελικά, στον ελληνικό λαό αναγνωρίζουν ότι έχει έναν και μοναδικό λόγο ύπαρξης: Να πληρώνει τους νέους τόκους αυτής της διαρκούς ληστείας, ζώντας σκλάβος. Δούλος των 400 ευρώ μισθό. Άνεργος, άστεγος και υποσιτιζόμενος.\nΓια τα επόμενα 50 χρόνια! Και εις τον αιώνα τον άπαντα! Να είναι θαμμένος στα έγκατα του εργασιακού Μεσαίωνα και να αναπνέει τόσο όσο χρειάζεται για να ταΐζει εγχώριους και διεθνείς νταβατζήδες. Να κατοικεί σε μια χώρα που ό,τι έμψυχο ή άψυχο υπάρχει επάνω της θα τελεί εις το διηνεκές υπό το «αγγλικό δίκαιο» και υπό την δικαιοδοσία του δικαστηρίου του Δουκάτου του Λουξεμβούργου!\nΖούμε ιστορικές στιγμές. Μας έχουν στοιβάξει στο τούνελ και το «φως» για το οποίο μιλούν είναι το ίδιο μας το παρανάλωμα! Βρισκόμαστε μπροστά σε ένα από τα πιο κρίσιμα σταυροδρόμια της Ιστορίας του ελληνικού λαού. Ο λαός της Ελλάδας οδηγείται με συνοπτικές διαδικασίες στο «εκτελεστικό απόσπασμα».\nΑν και πάλι αφεθεί να του καθορίσουν τη «μοίρα» αυτοί που τον οδήγησαν ως εδώ, τότε το ημερολόγιο στην Ελλάδα μετά από 50 χρόνια θα έχει γυρίσει δύο και τρεις αιώνες πίσω! Μέχρι τώρα μας έχουν γυρίσει σε εποχές Διεθνούς Οικονομικού Ελέγχου. Όταν ο Έλληνας ήταν συνώνυμο της δυστυχίας και της εξαθλίωσης. Όταν η ύπαρξή του οριζόταν διά νόμου ότι αποτελούσε περιουσιακό στοιχείο των ντόπιων και ξένων δανειστών και τοκογλύφων. Της «Εθνοτράπεζας» της «Ούλεν» και της «Πάουερ». Με το τρίτο Μνημόνιο και με τη νέα δανειακή σύμβαση σχεδιάζουν να μας γυρίσουν ακόμα πιο πίσω. Στην εποχή της Τουρκοκρατίας και της Φραγκοκρατίας!\nΟ ελληνικός λαός - άλλο ένα «κατόρθωμα» όσων κυβερνούν αυτόν τον τόπο για δεκαετίες - έχει στοχοποιηθεί και έχει μετατραπεί σε ένα παγκόσμιο υπόδειγμα για το πώς τα αρπακτικά του καπιταλισμού θα ξεπεράσουν την κρίση τους, προσθέτοντας νέους αβάσταχτους χαλκάδες στις αλυσίδες των μισθωτών σκλάβων. Εμείς, τα παιδιά μας, οι γέροντές μας, δεχόμαστε καθημερινές ύβρεις. Υφιστάμεθα τη διαστρέβλωση της αλήθειας. Προσβολές της νοημοσύνης μας. Πλύση εγκεφάλου. Προπαγανδιστική λοβοτομή. Τρομοκρατία. Αδίστακτους εκβιασμούς. Δημαγωγία.\nΕξαπάτηση. Μας σέρνουν στα «Νταχάου» και στις αποβάθρες του σφαγιασμού και έχουν ταυτόχρονα έτοιμους τους «ιστορικούς» τους για να γράψουν ότι υπήρχε κάποτε ένας λαός, ο λαός των Ελλήνων, που όταν δεν πήγαινε από... «συνωστισμό»,πήγαινε από «κούρεμα».\nΟ κύβος ερρίφθη! Καμία «διαπραγμάτευση» μαζί τους! Καμία «επαναδιαπραγμάτευση»! Καμία υποχώρηση! Καμία ανοχή στα ψέματα και στα νέο έγκλημα της 50χρονης (!) γκιλοτίνας.\nΠρέπει να φύγουν! Τώρα! Πρέπει να σαρωθούν από μια λαϊκή αντιπολίτευση που δεν παζαρεύει τίποτα μαζί τους γιατί τα έχει ήδη χάσει όλα! Ως εδώ, κύριοι! Τέλος! Ως εδώ!


Χατζηγιάννης - Ασλανίδου: Λαμπερή πρεμιέρα στο «Hotel Ερμού» (pics) | Hit Channel\nΧατζηγιάννης – Ασλανίδου: Λαμπερή πρεμιέρα στο «Hotel Ερμού» (pics)\nΜε τον καλύτερο τρόπο ξεκίνησαν τις κοινές εμφανίσεις τους ο Μιχάλης Χατζηγιάννης και η Μελίνα Ασλανίδου.\nΈνα μεγάλο πάρτι γεμάτο επιτυχίες χάρισαν ο Μιχάλης Χατζηγιάννης και η Μελίνα Ασλανίδου στην πρεμιέρα των εμφανίσεών τους στο «Hotel Ερμού», το βράδυ του Σαββάτου 19 Οκτωβρίου.\nΤο Hit Channel παρουσιάζει αποκλειστικό φωτογραφικό υλικό.\nΕρμηνεύοντας τα «διαμάντια» της προσωπικής τους δισκογραφίας, καθώς και άλλα αγαπημένα τραγούδια, οι δύο καταξιωμένοι καλλιτέχνες έβαλαν από το πρώτο κιόλας βράδυ, που ήταν sold out, τη μουσική τους σφραγίδα στις νύχτες της Αθήνας.\nΜε τις μεγάλες επιτυχίες τους, τις δυνατές ερμηνείες τους και τα μοναδικά ντουέτα τους, ο Μιχάλης Χατζηγιάννης και η Μελίνα Ασλανίδου παρέσυραν το κοινό με το δικό τους ξεχωριστό τρόπο και τη δυνατή τους χημεία επί σκηνής.\nΠαρόντες στην πρεμιέρα ήταν και διάσημοι φίλοι των δύο ερμηνευτών, όπως οι Ζέτα Μακρυπούλια, Σοφία Βογιατζάνη, Θανάσης Αλευράς, Γιώργος Δάσκαλος, Ιωσήφ Μαρινάκης και Λάκης Γαβαλάς.\nΟ Μιχάλης Χατζηγιάννης και η Μελίνα Ασλανίδου θα συνεχίσουν τα μουσικά τους ταξίδια στον εντυπωσιακό χώρο του «Hotel Ερμού» για άλλες πέντε εβδομάδες, κάθε Παρασκευή και Σάββατο.


Παραμύθια – Ελληνικό γάλα… από τη φάρμα στο ποτήρι\nΌταν ο Δίας έφτιαξε τον κόσμο και τα ζώα, που θα τον κατοικούσαν, όριζε, στο καθένα από αυτά, πόσα χρόνια θα ζούσε. Σ’ άλλα, όπως στη θαλασσινή χελώνα λόγου χάριν, όρισε να ζει ως τριακόσια χρόνια, σ΄ άλλα, σαν το κοράκι για παράδειγμα, διακόσια, στον ελέφαντα εκατόν πενήντα, στη φάλαινα πεντακόσια, στις πεταλούδες τρεις μέρες. Κι επειδή όλα ήταν για πρώτη φορά φτιαγμένα από το Δία και τότε θ’ άρχιζαν να ζούνε, κανένα τους δεν περηφανεύτηκε, ούτε παραπονέθηκε για τα χρόνια που του είχε ορίσει.\nΌταν βγήκε στη ζωή ο άνθρωπος ήταν άνοιξη, όλα ήτανε όμορφα γύρω του, αλλά, τις νύχτες έκανε δροσιά και καθώς δεν είχε χοντρό δέρμα, όπως τα άλλα ζώα, για να προφυλάσσεται, σκέφτηκε να φτιάξει. Μάζεψε φύλλα τα ‘ραψε και τα φόρεσε. Αλλά τα φύλλα μαραίνονταν και τρίβονταν. Τότε χρησιμοποίησε προβιές αγριμιών. Έπειτα είδε πως τα πουλιά χτίζανε φωλιά, και σκέφτηκε κι αυτός να φτιάξει μια φωλιά, αλλά να είναι σκεπασμένη από πάνω, κι όχι ξέσκεπη, όπως οι φωλιές των πουλιών. Με το λογικό, λοιπόν, που του είχε χαρίσει ο Δίας, έφτιαξε ένα σπίτι με σκέπη, με πόρτα για να μπαινοβγαίνει και με παράθυρα, που του χρησίμευαν για να βλέπει τι γίνεται έξω, χωρίς να αναγκάζεται να βγαίνει από το σπίτι του.\nΠέρασε η άνοιξη κι ήρθε το καλοκαίρι με τις ζέστες του. Τα ζώα έτρεχαν να βρούνε κανένα δέντρο για να ξαπλώσουν κάτω από τον ίσκιο του. Ο άνθρωπος, όμως, είχε το σπίτι του, κι έτσι είχε όσο ίσκιο ήθελε. Ήρθε κι ο χειμώνας κι άρχισαν οι βροχές, τα κρύα, τα χιόνια. Τα ζώα έτρεμαν από το κρύο και στριμώχνονταν το ένα πλάι στο άλλο για να ζεσταθούν. Ο άνθρωπος όμως κλεινότανε μέσα στο σπίτι του και δεν κρύωνε καθόλου.\n-Μ’ όλη μου την καρδιά, απάντησε το βόδι. Κι ο άνθρωπος το πήρε μέσα στο σπίτι του και το ‘στρωσε στη δουλειά.\n– Εσύ για δουλειά δεν κάνεις, αποκρίθηκε ο άνθρωπος. Θα σε πάρω όμως για να φυλάς το σπίτι μου, όταν θα λείπω, φτάνει να μου χαρίσεις δέκα χρόνια από τη ζωή σου.\nΚι ο άνθρωπος τον πήρε στο σπίτι του και τον έβαλε να το φυλάει, κι εκείνος το φύλαγε πιστά. Κι έτσι ο άνθρωπος κέρδισε τριάντα χρόνια. Μόνο που, όταν τελείωσε τα σαράντα δικά του κι άρχισε να ζει τα δέκα του αλόγου, άρχισε να καμαρώνει σαν εκείνο. Στο δέκα του βοδιού, έγινε βαρύς και στενοκέφαλος κι ήθελε να γίνεται πάντα το δικό του. Και, στα τελευταία δέκα χρόνια, που είχε πάρει από το σκύλο, έγινε γκρινιάρης και θύμωνε με το παραμικρό. Γι’ αυτό, από τότε, οι άνθρωποι έχουν τέτοιο χαρακτήρα: είναι γιατί ζούνε τα χρόνια, του αλόγου, του βοδιού και του σκύλου.\nΗ έπαρση και η αλαζονία μπορούν να οδηγήσουν στην αυτοκαταστροφή.